title: Byla C-554/11: 2011 m. lapkričio 2 d. Internationaler Hilfsfonds eV pateiktas apeliacinis skundas dėl 2011 m. rugsėjo 21 d. Bendrojo Teismo (ketvirtoji kolegija) priimtos nutarties byloje T-141/05 RENV Internationaler Hilfsfonds eV prieš Europos Komisiją

text:
               28.1.2012

               LT

               Europos Sąjungos oficialusis leidinys

               C 25/32

      2011 m. lapkričio 2 d.Internationaler Hilfsfonds eV pateiktas apeliacinis skundas dėl 2011 m. rugsėjo 21 d. Bendrojo Teismo (ketvirtoji kolegija) priimtos nutarties byloje T-141/05 RENV Internationaler Hilfsfonds eV prieš Europos Komisiją

      (Byla C-554/11)
      (2012/C 25/60)
      Proceso kalba: vokiečių

         Šalys

         Apeliantė: Internationaler Hilfsfonds eV, atstovaujama advokato H. Kaltenecker

         Kita proceso šalis: Europos Komisija

         Apeliantės reikalavimai

      Apeliantė prašo:

                  a)

                  panaikinti 2011 m. rugsėjo 11 d. Nutartį ir grąžinti bylą nagrinėti Bendrajam Teismui įpareigojant atlikti naują vertinimą po sprendimo byloje T-300/10 priėmimo;
                  nepatenkinus šio reikalavimo, priimti sprendimą šioje byloje;

                  b)

                  priteisti iš Komisijos išlaidas, susidariusias dėl tarpinio ginčo, su kuriuo susijusi skundžiama nutartis, ir apeliacinėje instancijoje patirtas išlaidas.

         Apeliacinio skundo pagrindai ir pagrindiniai argumentai

      Apeliacinis skundas pateiktas dėl 2011 m. rugsėjo 11 d. Bendrojo Teismo nutarties byloje RENV, T-141/05, kuria procesas, kurį ieškovė ir apeliantė 2005 m. pirmoje instancijoje inicijavo prieš Komisijos sprendimą, pagrindinėje byloje buvo paskelbtas baigtu. Pradinis ieškinys buvo pareikštas dėl Komisijos atsisakymo suteikti neribotą galimybę susipažinti su sutarties LIEN 97-2011 dokumentais.
      Apeliantė savo apeliaciniu skundu skundžia Bendrojo Teismo nutartį, nes neteisingai taikytos sutarties taisyklės; ypač trūko procesų bylose T-36/10 ir T-141/05, RENV, koordinavimo, dėl ko, apeliantės nuomone, padaryta didelė žala jos interesams. Be to, Bendrasis teismas priėmė jai nenaudingą sprendimą dėl bylinėjimosi išlaidų.


title: Byla T-158/13: 2015 m. rugsėjo 15 d. Bendrojo Teismo sprendimas byloje Iralco/Taryba (Bendra užsienio ir saugumo politika — Ribojamosios priemonės Iranui siekiant užkirsti kelią branduolinių ginklų platinimui — Lėšų įšaldymas — Vertinimo klaida)

text:
               3.11.2015

               LT

               Europos Sąjungos oficialusis leidinys

               C 363/30

         2015 m. rugsėjo 15 d. Bendrojo Teismo sprendimas byloje Iralco/Taryba

   (Byla T-158/13) (1)

   ((Bendra užsienio ir saugumo politika - Ribojamosios priemonės Iranui siekiant užkirsti kelią branduolinių ginklų platinimui - Lėšų įšaldymas - Vertinimo klaida))
   (2015/C 363/38)
   Proceso kalba: anglų

      Šalys

      Ieškovė: Iranian Aluminium Co. (Iralco) (Teheranas, Iranas), atstovaujama solisitorių S. Millar ir S. Ashley, baristerių M. Lester ir M. Happold

      Atsakovė: Europos Sąjungos Taryba, atstovaujama M. Bishop ir I. Rodios

      Dalykas

   Prašymas panaikinti, pirma, 2012 m. gruodžio 21 d. Tarybos sprendimą 2012/829/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 356, p. 71), kiek juo ieškovė įtraukta į 2010 m. liepos 26 d. Tarybos sprendimo 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (OL L 195, p. 39), II priede esantį sąrašą, ir, antra, 2012 m. gruodžio 21 d. Tarybos įgyvendinimo reglamentą (ES) Nr. 1264/2012, kuriuo įgyvendinamas Reglamentas (ES) Nr. 267/2012 dėl ribojamųjų priemonių Iranui (OL L 356, p. 55), kiek juo ieškovė įtraukta į 2012 m. kovo 23 d. Tarybos reglamento (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas (ES) Nr. 961/2010 (OL L 88, p. 1), IX priede esantį sąrašą.

      Rezoliucinė dalis

               1)

               Panaikinti 2012 m. gruodžio 21 d. Tarybos sprendimą 2012/829/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui, kiek juo Iranian Aluminium Co. (Iralco) įtraukta į 2010 m. liepos 26 d. Tarybos sprendimo 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP, II priedą.

               2)

               Panaikinti 2012 m. gruodžio 21 d. Tarybos įgyvendinimo reglamentą (ES) Nr. 1264/2012, kuriuo įgyvendinamas Reglamentas (ES) Nr. 267/2012 dėl ribojamųjų priemonių Iranui, kiek juo Iralco įtraukta į 2012 m. kovo 23 d. Tarybos reglamento (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas (ES) Nr. 961/2010, IX priedą.

               3)

               Sprendimas 2012/829 bendrovei Iralco galioja, kol įsigalios sprendimas panaikinti Įgyvendinimo reglamentą Nr. 1264/2012.

               4)

               Europos Sąjungos Taryba padengia savo ir Iralco patirtas bylinėjimosi išlaidas.

      (1)  OL C 147, 2013 2 25.


title: Byla C-379/06 P 2006 m. rugsėjo 14 d. Larry Murphy pateiktas apeliacinis skundas dėl 2006 m. birželio 13 d. Pirmosios instancijos teismo sprendimo, priimto sujungtose bylose T-218/03 — T-240/03 Cathal Boyle ir kt. prieš Europos Bendrijų Komisiją

text:
               18.11.2006

               LT

               Europos Sąjungos oficialusis leidinys

               C 281/26

         2006 m. rugsėjo 14 d. Larry Murphy pateiktas apeliacinis skundas dėl 2006 m. birželio 13 d. Pirmosios instancijos teismo sprendimo, priimto sujungtose bylose T-218/03 — T-240/03 Cathal Boyle ir kt. prieš Europos Bendrijų Komisiją

   (Byla C-379/06 P)
   (2006/C 281/41)
   Proceso kalba: anglų
   Šalys

      Apeliantas: Larry Murphy, atstovaujamas SC P. Gallagher ir SC A. Collins, solicitor D. Barry

      Kitos proceso šalys: Airija, Europos Bendrijų Komisija
   Ieškovo reikalavimai
   Apeliantas Teisingumo Teismo prašo:

               —

               Panaikinti 2006 m. birželio 13 d. Pirmosios instancijos teismo sprendimą tiek, kiek juo atmetamas ieškinys byloje T-236/03, Larry Murphy prieš Komisiją, kuriuo prašyta panaikinti 2003 m. balandžio 4 d. Komisijos sprendimą 2003/245/EB (1), susijusį su Komisijos gautais prašymais nustatyti didesnius POP IV tikslus siekiant pagerinti ilgesnių kaip dvylikos metrų ilgio laivų saugą, navigaciją jūroje, higieną, produktų kokybę ir darbo sąlygas, tiek, kiek juo atmetamas prašymas padidinti pasiūlyto RSW tipo naujo laivo, skirto pakeisti MVF Menhaden, saugumo pajėgumus.

               —

               Panaikinti 2003 m. balandžio 4 d. Komisijos sprendimą 2003/245/EB, susijusį su Komisijos gautais prašymais nustatyti didesnius POP IV tikslus siekiant pagerinti ilgesnių kaip dvylikos metrų ilgio laivų saugą, navigaciją jūroje, higieną, produktų kokybę ir darbo sąlygas, tiek, kiek juo atmetamas prašymas padidinti naujo projektuojamo laivo, skirto pakeisti MVF Menhaden, pajėgumus.

         Ieškinio pagrindai ir pagrindiniai argumentai
   Apeliantas teigia, kad Pirmosios instancijos teismo sprendimas turi būti panaikintas remiantis šiais motyvais:
   Pirmosios instancijos teismas pritaikė klaidingą teisės testą, nes nustatydamas apelianto suinteresuotumą pradėti procesą teismas rėmėsi Sprendimo 2003/245 priėmimo data, o ne ieškinio pateikimo data;
   Pirmosios instancijos teismas padarė esminę klaidą dėl MFV „Menhaden“ priklausymo apeliantui visu nagrinėtu laikotarpiu, o tai matyti iš teismui pateiktų dokumentų;
   išvada, jog Sprendimas 2003/45 su apeliantu nebuvo konkrečiai susijęs, nes „nagrinėjami laivai neegzistuoja“, neturi jokio teisinio pagrindo, ir, be to, prieštarauja šiame sprendime nurodytiems Pirmosios instancijos teismo motyvams;
   apeliantas yra ir bylos atžvilgiu svarbiu laikotarpiu buvo MVF „Menhaden“ savininkas. Todėl negalima teigti, kad jis prarado suinteresuotumą, kurį jis neginčijamai turėjo pareikšdamas ieškinį dėl Sprendimo 2003/245 dalies, turėjusios poveikio šio sprendimo taikymui MVF „Menhaden“ saugaus tonažo atžvilgiu, panaikinimo;
   Pirmosios instancijos teismas suklydo nuspręsdamas, kad dėl priemonių, kurių apeliantas ėmėsi sumažinti dėl šios priemonės turėtai žalai ir nuostoliams, jis neteko teisės reikalauti Sprendimo 2003/245 panaikinimo.

      (1)  OL L 90, p. 48.


title: Byla C-226/17: 2017 m. balandžio 28 d. Amtsgericht Hannover (Vokietija) pateiktas prašymas priimti prejudicinį sprendimą byloje Brigitte Wittmann/TUIfly GmbH

text:
               17.7.2017

               LT

               Europos Sąjungos oficialusis leidinys

               C 231/17

         2017 m. balandžio 28 d.Amtsgericht Hannover (Vokietija) pateiktas prašymas priimti prejudicinį sprendimą byloje Brigitte Wittmann/TUIfly GmbH

   (Byla C-226/17)
   (2017/C 231/21)
   Proceso kalba: vokiečių

      Prašymą priimti prejudicinį sprendimą pateikęs teismas

      Amtsgericht Hannover

      Šalys pagrindinėje byloje

      Ieškovė: Brigitte Wittmann

      Atsakovė: TUIfly GmbH

      Prejudiciniai klausimai

               1.

               Ar skrydį vykdančio oro vežėjo personalo dalies, kuri yra reikšminga skrydžiams vykdyti, nebuvimas darbe dėl laikino nedarbingumo laikomas ypatinga aplinkybe pagal Reglamento Nr. 261/2004 (1) 5 straipsnio 3 dalį? Jei į pirmąjį klausimą būtų atsakyta teigiamai: kokią procentinę dalį turi sudaryti į darbą neatvykę darbuotojai, kad tokia aplinkybė būtų pripažinta ypatinga?

               2.

               Jei į pirmąjį klausimą būtų atsakyta neigiamai: ar skrydį vykdančio oro vežėjo personalo dalies, kuri yra reikšminga skrydžiams vykdyti, spontaniškas neatvykimas į darbą dėl streiko, kuris yra neteisėtas pagal darbo teisę ir kolektyvinę sutartį („laukinis streikas“), laikytinas ypatinga aplinkybe pagal Reglamento Nr. 261/2004 5 straipsnio 3 dalį? Jei į antrąjį klausimą būtų atsakyta teigiamai: kokią procentinę dalį turi sudaryti į darbą neatvykę darbuotojai, kad tokia aplinkybė būtų pripažinta ypatinga?

               3.

               Jei į pirmąjį arba antrąjį klausimus būtų atsakyta teigiamai: ar tokia ypatinga aplinkybė turi būti susiklosčiusi tuo metu, kai atšaukiamas skrydis, ar skrydį vykdantis oro vežėjas verslo sumetimais turi teisę parengti naują skrydžių tvarkaraštį?

               4.

               Jei į pirmąjį arba antrąjį klausimus būtų atsakyta teigiamai: su kuo susijusi galimybės išvengti sąvoka – su pačiomis ypatingomis aplinkybėmis, ar su jų atsiradimo pasekmėmis?

      (1)  2004 m. vasario 11 d. Europos Parlamento ir Tarybos reglamentas (EB) Nr. 261/2004, nustatantis bendras kompensavimo ir pagalbos keleiviams taisykles atsisakymo vežti ir skrydžių atšaukimo arba atidėjimo ilgam laikui atveju, panaikinantis Reglamentą (EEB) Nr. 295/91 (OL L 46, p. 1; 2004 m. specialusis leidimas lietuvių k., 7 sk., 8 t., p. 10).


title: Byla T-448/07: 2012 m. birželio 27 d. Bendrojo Teismo sprendimas byloje YYK ir kt. prieš Komisiją (Konkurencija — Karteliai — Užtrauktukų ir „kitų rūšių sujungimų“ bei siuvimo mašinų rinkos — Sprendimas, kuriuo konstatuojamas EB 81 straipsnio pažeidimas — Suderintas kainų didinimas, minimalių kainų nustatymas, klientų ir rinkų pasidalijimas bei pasikeitimas kita komercine informacija — Vienas tęstinis pažeidimas — Įrodymas — Pažeidimo pobūdis ir padarymas — Realus poveikis — Pranešimas apie bendradarbiavimą — Baudos — Ribos — Atgrasomasis baudos poveikis — Vienodas požiūris — Proporcingumas)

text:
               11.8.2012

               LT

               Europos Sąjungos oficialusis leidinys

               C 243/13

         2012 m. birželio 27 d. Bendrojo Teismo sprendimas byloje YYK ir kt. prieš Komisiją

   (Byla T-448/07) (1)

   (Konkurencija - Karteliai - Užtrauktukų ir „kitų rūšių sujungimų“ bei siuvimo mašinų rinkos - Sprendimas, kuriuo konstatuojamas EB 81 straipsnio pažeidimas - Suderintas kainų didinimas, minimalių kainų nustatymas, klientų ir rinkų pasidalijimas bei pasikeitimas kita komercine informacija - Vienas tęstinis pažeidimas - Įrodymas - Pažeidimo pobūdis ir padarymas - Realus poveikis - Pranešimas apie bendradarbiavimą - Baudos - Ribos - Atgrasomasis baudos poveikis - Vienodas požiūris - Proporcingumas)
   2012/C 243/22
   Proceso kalba: anglų

      Šalys

      Ieškovės: YKK Corp. (Tokijas, Japonija); YKK Holding Europe BV (Snekas, Nyderlandai) ir YKK Stocko Fasteners GmbH (Vupertalis, Vokietija), atstovaujamos iš pradžių advokatų H. Kaneko ir C. Verannemann, vėliau — advokato H. Kaneko, solisitoriaus G. Williamson ir QC N. Green

      Atsakovė: Europos Komisija, atstovaujama A. Bouquet ir K. Mojzesowicz

      Dalykas

   2007 m. rugsėjo 19 d. Komisijos sprendimo C(2007) 4257 galutinis dėl procedūros pagal [EB] 81 straipsnį (byla COMP/39.168 — PO/Metalinės ir plastmasinės galanterijos prekės: užtrauktukai) panaikinimas tiek, kiek jis susijęs su ieškovėmis, o nepatenkinus šio reikalavimo — prašymas panaikinti arba sumažinti joms atitinkamai paskirtas baudas.

      Rezoliucinė dalis

               1.

               Atmesti ieškinį.

               2.

               Priteisti iš YKK Corp., YKK Holding Europe BV ir YKK Stocko Fasteners GmbH bylinėjimosi išlaidas.

      (1)  OL C 51, 2008 2 23.


title: Byla C-161/15: 2016 m. kovo 17 d. Teisingumo Teismo (pirmoji kolegija) sprendimas byloje (Conseil d'État (Belgija) prašymas priimti prejudicinį sprendimą) Abdelhafid Bensada Benallal/Belgijos valstybė (Prašymas priimti prejudicinį sprendimą — Direktyva 2004/38/EB — Sprendimas, kuriuo panaikinamas leidimas gyventi — Teisės į gynybą užtikrinimo principas — Teisė būti išklausytam — Valstybių narių procesinė autonomija — Kasacinio skundo pagrindų priimtinumas — Pagrindas, grindžiamas viešąja tvarka)

text:
               2.5.2016

               LT

               Europos Sąjungos oficialusis leidinys

               C 156/18

         2016 m. kovo 17 d. Teisingumo Teismo (pirmoji kolegija) sprendimas byloje (Conseil d'État (Belgija) prašymas priimti prejudicinį sprendimą) Abdelhafid Bensada Benallal/Belgijos valstybė

   (Byla C-161/15) (1)

   ((Prašymas priimti prejudicinį sprendimą - Direktyva 2004/38/EB - Sprendimas, kuriuo panaikinamas leidimas gyventi - Teisės į gynybą užtikrinimo principas - Teisė būti išklausytam - Valstybių narių procesinė autonomija - Kasacinio skundo pagrindų priimtinumas - Pagrindas, grindžiamas viešąja tvarka))
   (2016/C 156/25)
   Proceso kalba: prancūzų

      Prašymą priimti prejudicinį sprendimą pateikęs teismas

      Conseil d'État

      Šalys pagrindinėje byloje

      Ieškovas: Abdelhafid Bensada Benallal

      Atsakovė: Belgijos valstybė

      Rezoliucinė dalis

   Sąjungos teisė turi būti aiškinama taip, kad kai pagal taikytiną nacionalinę teisę pagrindas, susijęs su vidaus teisės pažeidimu, pirmą kartą nurodomas bylą kasacine tvarka nagrinėjančiame nacionaliniame teisme, jis yra priimtinas tik tada, kai yra grindžiamas viešąja tvarka; pirmą kartą tame pačiame teisme nurodomas pagrindas, susijęs su pagal Sąjungos teisę užtikrinamos teisės būti išklausytam pažeidimu, turi būti pripažintas priimtinu, jeigu ši teisė, kurią garantuoja nacionalinė teisė, atitinka pastarosios keliamus reikalavimus tam, kad ją būtų galima laikyti viešąja tvarka grindžiamu pagrindu, o tai turi patikrinti prašymą priimti prejudicinį sprendimą pateikęs teismas.

      (1)  OL C 190, 2015 6 8.


title: Sujungtos bylos C-369/15–C-372/15: 2016 m. spalio 26 d. Teisingumo Teismo (šeštoji kolegija) nutartis bylose (Tribunal Supremo (Ispanija) prašymas priimti prejudicinį sprendimą) Siderúrgica Sevillana SA (C-369/15), Solvay Solutions España SL (C-370/15), Cepsa Química SA (C-371/15), Dow Chemical Ibérica SL (C-372/15)/Administración del Estado (Prašymas priimti prejudicinį sprendimą — Teisingumo Teismo procedūros reglamento 99 straipsnis — Šiltnamio efektą sukeliančių dujų apyvartinių taršos leidimų prekybos sistema Europos Sąjungoje — Direktyva 2003/87/EB — 10a straipsnis — Nemokamų leidimų suteikimo metodas — Bendro įvairiems sektoriams taikomo pataisos koeficiento apskaičiavimo metodas — Sprendimas 2013/448/ES — 4 straipsnis — II priedas — Galiojimas — Bendro įvairius sektorius apimančio pataisos koeficiento taikymas sektorių, kuriems būdinga didelė anglies dioksido nutekėjimo rizika, įrenginiams — Sprendimas 2011/278/ES — 10 straipsnio 9 dalis — Galiojimas)

text:
               16.1.2017

               LT

               Europos Sąjungos oficialusis leidinys

               C 14/18

         2016 m. spalio 26 d. Teisingumo Teismo (šeštoji kolegija) nutartis bylose (Tribunal Supremo (Ispanija) prašymas priimti prejudicinį sprendimą) Siderúrgica Sevillana SA (C-369/15), Solvay Solutions España SL (C-370/15), Cepsa Química SA (C-371/15), Dow Chemical Ibérica SL (C-372/15)/Administración del Estado

   (Sujungtos bylos C-369/15–C-372/15) (1)

   ((Prašymas priimti prejudicinį sprendimą - Teisingumo Teismo procedūros reglamento 99 straipsnis - Šiltnamio efektą sukeliančių dujų apyvartinių taršos leidimų prekybos sistema Europos Sąjungoje - Direktyva 2003/87/EB - 10a straipsnis - Nemokamų leidimų suteikimo metodas - Bendro įvairiems sektoriams taikomo pataisos koeficiento apskaičiavimo metodas - Sprendimas 2013/448/ES - 4 straipsnis - II priedas - Galiojimas - Bendro įvairius sektorius apimančio pataisos koeficiento taikymas sektorių, kuriems būdinga didelė anglies dioksido nutekėjimo rizika, įrenginiams - Sprendimas 2011/278/ES - 10 straipsnio 9 dalis - Galiojimas))
   (2017/C 014/23)
   Proceso kalba: ispanų

      Prašymą priimti prejudicinį sprendimą pateikęs teismas

      Tribunal Supremo

      Šalys

      Ieškovės: Siderúrgica Sevillana SA (C-369/15), Solvay Solutions España SL (C-370/15), Cepsa Química SA (C-371/15), Dow Chemical Ibérica SL (C-372/15)

      Atsakovė: Administración del Estado

      dalyvaujant: Repsol Petróleo SA BP Oil España SAU (C-371/15)

      Rezoliucinė dalis

               1.

               Remiantis 2003 m. spalio 13 d. Europos Parlamento ir Tarybos direktyvos 2003/87/EB, nustatančios šiltnamio efektą sukeliančių dujų emisijos leidimų sistemą Bendrijoje ir iš dalies keičiančios Tarybos direktyvą 96/61/EB, su pakeitimais, padarytais 2009 m. balandžio 23 d. Europos Parlamento ir Tarybos Direktyva 2009/29/EB, nuostatomis, aiškinamomis atsižvelgiant į 2011 m. balandžio 27 d. Komisijos sprendimo, kuriuo nustatomos suderinto nemokamo apyvartinių taršos leidimų suteikimo pagal Europos Parlamento ir Tarybos direktyvos 2003/87/EB 10a straipsnį pereinamojo laikotarpio Sąjungos taisyklės, 15 straipsnio 3 dalį, ir 2013 m. rugsėjo 5 d. Komisijos sprendimo 2013/448/ES dėl nacionalinių įgyvendinimo priemonių, susijusių su nemokamų šiltnamio efektą sukeliančių dujų apyvartinių taršos leidimų suteikimu pereinamuoju laikotarpiu laikantis Europos Parlamento ir Tarybos direktyvos 2003/87/EB 11 straipsnio 3 dalies, nuostatomis negalima teigti, kad nustatydama didžiausią metinį šiltnamio efektą sukeliančių dujų kvotų kiekį, Europos Komisija atsižvelgė tik į tas emisijas, kurios priskiriamos elektros energijos gamintojams.

               2.

               Išnagrinėjus trečio klausimo b punktą neaptikta jokių aspektų, darančių įtakos Sprendimo 2011/278 15 straipsnio 3 dalies galiojimui.

               3.

               Išnagrinėjus ketvirtą klausimą neaptikta jokių aspektų, darančių įtakos Sprendimo 2011/278 10 straipsnio 9 dalies pirmos pastraipos galiojimui.

               4.

               Sprendimo 2013/448 4 straipsnis ir II priedas yra negaliojantys.

               5.

               Sprendimo 2013/448 4 straipsnio ir II priedo pripažinimo negaliojančiais pasekmės yra ribotos laiko atžvilgiu taip, kad, pirma, šis pripažinimas pasekmes sukels tik po dešimties mėnesių nuo 2016 m. balandžio 28 d. Sprendimo Borealis Polyolefine ir kt. (C-191/14, C-192/14, C-295/14, C-389/14 ir C-391/14–C-393/14, EU:C:2016:311) priėmimo, kad Europos Komisija galėtų priimti reikiamas priemones, ir, antra, kad iki šio termino pabaigos negaliojančių nuostatų pagrindu priimtos priemonės negali būti ginčijamos.

      (1)  OL C 311, 2015 9 21.


title: Byla C-518/09: 2011 m. liepos 21 d. Teisingumo Teismo (penktoji kolegija) sprendimas byloje Europos Komisija prieš Portugalijos Respubliką (Valstybės įsipareigojimų neįvykdymas — Įsisteigimo laisvė ir laisvė teikti paslaugas — Su nekilnojamuoju turtu susijusios veiklos vykdymas)

text:
               10.9.2011

               LT

               Europos Sąjungos oficialusis leidinys

               C 269/7

         2011 m. liepos 21 d. Teisingumo Teismo (penktoji kolegija) sprendimas byloje Europos Komisija prieš Portugalijos Respubliką

   (Byla C-518/09) (1)

   (Valstybės įsipareigojimų neįvykdymas - Įsisteigimo laisvė ir laisvė teikti paslaugas - Su nekilnojamuoju turtu susijusios veiklos vykdymas)
   2011/C 269/10
   Proceso kalba: portugalų

      Šalys

      Ieškovė: Europos Komisija, atstovaujama I. Rogalski ir P. Guerra e Andrade

      Atsakovė: Portugalijos Respublika, atstovaujama L. Inez Fernandes ir advogado N. Ruiz

      Dalykas

   Valstybės įsipareigojimų neįvykdymas — SESV 49 ir 56 straipsnių pažeidimas — Su nekilnojamuoju turtu susijusios veiklos vykdymas.

      Rezoliucinė dalis

               1

               Portugalijos Respublika, nustačiusi:

                           —

                           kad su nekilnojamuoju turtu susijusią tarpininkavimo veiklą galima vykdyti tik per nekilnojamojo turto agentūrą,

                           —

                           kitų valstybių narių nekilnojamojo turto agentūrų ir agentų pareigą apsidrausti draudimu nuo galimos profesinės atsakomybės Portugalijos teisės aktuose nustatytomis sąlygomis,

                           —

                           kitų valstybių narių nekilnojamojo turto agentūrų ir agentų pareigą turėti teigiamą nuosavą kapitalą, kaip suprantama pagal minėtus teisės aktus, ir

                           —

                           kad kitų valstybių narių nekilnojamojo turto agentūrų ir agentų visapusišką etikos kontrolę vykdo Instituto de Construção e do Imobiliário IP,
                           neįvykdė įsipareigojimų pagal SESV 56 straipsnį, ir, nustačiusi, kad:

                           —

                           nekilnojamojo turto agentūros gali užsiimti tik su nekilnojamuoju turtu susijusia tarpininkavimo veikla, išskyrus nekilnojamojo turto administravimo trečiųjų asmenų vardu atvejį,

                           —

                           nekilnojamojo turto agentai gali užsiimti tik nekilnojamojo turto agento veikla,
                           neįvykdė įsipareigojimų pagal SESV 49 ir 56 straipsnius.

               2

               Priteisti iš Portugalijos Respublikos bylinėjimosi išlaidas.

      (1)  OL C 37, 2010 2 13.


title: Byla T-127/13: 2013 m. kovo 4 d. pareikštas ieškinys byloje El Corte Inglés prieš VRDT — Baumarkt Praktiker Deutschland (PRO OUTDOOR)

text:
               4.5.2013

               LT

               Europos Sąjungos oficialusis leidinys

               C 129/25

         2013 m. kovo 4 d. pareikštas ieškinys byloje El Corte Inglés prieš VRDT — Baumarkt Praktiker Deutschland (PRO OUTDOOR)

   (Byla T-127/13)
   2013/C 129/49
   Kalba, kuria surašytas ieškinys: ispanų

      Šalys

      Ieškovė: El Corte Inglés, SA (Madridas, Ispanija), atstovaujama advokatų E. Seijo Veiguela ir J. Rivas Zurdo

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Baumarkt Praktiker Deutschland GmbH (Hamburgas, Vokietija)

      Reikalavimai

   Ieškovė Bendrojo Teismo prašo:

               —

               panaikinti 2012 m. gruodžio 11 d. VRDT antrosios apeliacinės tarybos sprendimą byloje R 1900/2011-2, kuriuo atmesta ieškovės apeliacija ir patvirtintas Protestų skyriaus sprendimas iš dalies tenkinti žodinio Bendrijos prekių ženklo PRO OUTDOOR paraišką Nr. 4 782 215;

               —

               priteisti iš ieškiniui nepritariančių šalių bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė.

      Prašomas įregistruoti Bendrijos prekių ženklas: žodinis prekių ženklas PRO OUTDOOR 9, 12, 14, 18, 22, 24, 25, 28 ir 35 klasių prekėms ir paslaugoms.

      Prekių ženklo ar žymens, kuriuo remtasi per protesto procedūrą, savininkė: Baumarkt Praktiker Deutschland GmbH.

      Prekių ženklas ar žymuo, kuriuo remiamasi: vaizdinis prekių ženklas, turintis žodinius elementus OUTDOOR GARDEN BARBECUE CAMPING, 12, 18, 22, 24, 25 ir 28 klasių prekėms ir paslaugoms.

      Protestų skyriaus sprendimas: iš dalies tenkinti protestą.

      Apeliacinės tarybos sprendimas: atmesti apeliaciją.

      Ieškinio pagrindai:

               —

               Reglamento Nr. 207/2009 60 straipsnio, taip pat Reglamento Nr. 2868/95 48 ir 49 taisyklių pažeidimas.

               —

               Reglamento Nr. 207/2009 8 straipsnio 1 dalies b punkto pažeidimas.


title: Byla T-591/14: 2014 m. rugpjūčio 8 d. pareikštas ieškinys byloje BSH/VRDT (PerfectRoast)

text:
               6.10.2014

               LT

               Europos Sąjungos oficialusis leidinys

               C 351/24

         2014 m. rugpjūčio 8 d. pareikštas ieškinys byloje BSH/VRDT (PerfectRoast)

   (Byla T-591/14)
   2014/C 351/30
   Proceso kalba: vokiečių

      Šalys

      Ieškovė: BSH Bosch und Siemens Hausgeräte (Miunchenas, Vokietija), atstovaujama advokato S. Biagosch

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Reikalavimai

   Ieškovė Bendrojo Teismo prašo:

               —

               Panaikinti 2014 m. birželio 16 d. Vidaus rinkos derinimo tarnybos (prekių ženklams ir pramoniniam dizainui) penktosios apeliacinės tarybos sprendimą byloje R 359/2014-5;

               —

               nurodyti VRDT padengti savo ir ieškovės bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklas, su kuriuo susijęs ieškinys: žodinis prekių ženklas „PerfectRoast“ 7 ir 11 klasių prekėms – Bendrijos prekių ženklo paraiška Nr. 1 2 1 73  902

      Eksperto sprendimas: atmesti paraišką

      Apeliacinės tarybos sprendimas: atmesti apeliaciją

      Ieškinio pagrindai:

               —

               Reglamento Nr. 207/2009 7 straipsnio 1 dalies c punkto pažeidimas;

               —

               Reglamento Nr. 207/2009 7 straipsnio 1 dalies b punkto pažeidimas;

               —

               Reglamento Nr. 207/2009 75 straipsnio pažeidimas.


title: Byla T-352/12: 2012 m. rugpjūčio 3 d. pareikštas ieškinys byloje Grupo Flexi de León prieš VRDT (FLEXI)

text:
               27.10.2012

               LT

               Europos Sąjungos oficialusis leidinys

               C 331/26

      2012 m. rugpjūčio 3 d. pareikštas ieškinys byloje Grupo Flexi de León prieš VRDT (FLEXI)

      (Byla T-352/12)
      (2012/C 331/49)
      Proceso kalba: ispanų

         Šalys

         Ieškovė: Grupo Flexi de León, SA de CV (Leonas, Meksika), atstovaujama advokato M. Zarobe

         Atsakovė: Vidaus rinkos derinimo tarnyba (prekių ženklams ir pramoniniam dizainui)

         Reikalavimai

      Ieškovė Bendrojo Teismo prašo:

                  —

                  panaikinti 2012 m. gegužės 4 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą byloje R 1335/2011-2, priimtą gavus apeliaciją, susijusią su Bendrijos prekių ženklo FLEXI paraiška Nr. 9 532 797,

                  —

                  priteisti iš atsakovės bylinėjimosi išlaidas, susijusias su procesu Bendrajame Teisme.

         Ieškinio pagrindai ir pagrindiniai argumentai

         Prašomas įregistruoti Bendrijos prekių ženklas: žodinis prekių ženklas FLEXI 18 ir 25 klasių prekėms — Bendrijos prekių ženklo paraiškos Nr. 9 532 797.

         Eksperto sprendimas: atmesti paraišką.

         Apeliacinės tarybos sprendimas: atmesti apeliaciją.

         Ieškinio pagrindai: Reglamento Nr. 207/2009 7 straipsnio 1 dalies c ir b punktų pažeidimas.


title: Byla C-186/10: 2010 m. balandžio 15 d. Court of Appeal (England & Wales) (Civil Division) pateiktas prašymas priimti prejudicinį sprendimą byloje Tural Oguz prieš Secretary of State for the Home Department

text:
               3.7.2010

               LT

               Europos Sąjungos oficialusis leidinys

               C 179/20

         2010 m. balandžio 15 d.Court of Appeal (England & Wales) (Civil Division) pateiktas prašymas priimti prejudicinį sprendimą byloje Tural Oguz prieš Secretary of State for the Home Department

   (Byla C-186/10)
   2010/C 179/32
   Proceso kalba: anglų

      Prašymą priimti prejudicinį sprendimą pateikęs teismas

      Court of Appeal (England & Wales) (Civil Division)

      Šalys pagrindinėje byloje

      Apeliantas: Tural Oguz

      Atsakovas: Secretary of State for the Home Department

      Prejudiciniai klausimai

   Ar Turkijos pilietis, kuris turi leidimą pasilikti Jungtinėje Karalystėje, su sąlyga, kad nesiims jokio verslo ir jokios profesinės veiklos, tačiau pažeisdamas šią sąlygą pradeda dirbti kaip savarankiškai dirbantis asmuo ir po to kreipiasi į nacionalines valdžios institucijas, prašydamas išduoti naują leidimą pasilikti, kaip pagrindą nurodydamas tai, kad jis pradėjo verslą, turi teisę pasinaudoti Susitarimo dėl Europos ekonominės bendrijos ir Turkijos asociacijos įsteigimo Papildomo protokolo 41 straipsnio 1 dalimi?


title: Byla C-297/10: 2010 m. birželio 16 d. Bundesarbeitsgericht (Vokietija) pateiktas prašymas priimti prejudicinį sprendimą byloje Sabine Hennigs prieš Eisenbahn-Bundesamt

text:
               25.9.2010

               LT

               Europos Sąjungos oficialusis leidinys

               C 260/3

         2010 m. birželio 16 d.Bundesarbeitsgericht (Vokietija) pateiktas prašymas priimti prejudicinį sprendimą byloje Sabine Hennigs prieš Eisenbahn-Bundesamt

   (Byla C-297/10)
   ()
   2010/C 260/03
   Proceso kalba: vokiečių

      Prašymą priimti prejudicinį sprendimą pateikęs teismas

      Bundesarbeitsgericht

      Šalys pagrindinėje byloje

      Ieškovė: Sabine Hennigs

      Atsakovė: Eisenbahn-Bundesamt

      Prejudiciniai klausimai

               1.

               Ar valstybės tarnyboje dirbančių tarnautojų darbo užmokesčio reguliavimas kolektyvinėmis sutartimis, kuriose, kaip, pavyzdžiui, Bundes-Angestelltentarifvertrag (Federalinė tarnautojų kolektyvinė sutartis, toliau — BAT) 27 straipsnyje kartu su prie BAT pasirašyta kolektyvine sutartimi Nr. 35 dėl atlyginimų, pagrindinis atlyginimas atskirose atlyginimų grupėse nustatomas pagal amžiaus pakopas, net ir atsižvelgiant į pirminėje teisėje užtikrintą kolektyvinės sutarties šalių teisę į kolektyvines derybas (dabar — Pagrindinių teisių chartijos 28 straipsnis), pažeidžia pirminėje teisėje numatytą diskriminacijos dėl amžiaus draudimą (dabar — Pagrindinių teisių chartijos 21 straipsnio 1 dalis), įtvirtintą Direktyvoje 2000/78/EB (1)?

               2.

               Jeigu Europos Sąjungos Teisingumo Teismas arba Bundesarbeitsgericht, remdamasis Teisingumo Teismo nurodymais prejudiciniame sprendime, į 1 klausimą atsakytų teigiamai:

                           a)

                           Ar teisė į kolektyvines derybas suteikia kolektyvinės sutarties šalims laisvę tokią diskriminaciją pašalinti pervedant tarnautojus į naują tarifinę atlyginimų sistemą, kuri pagrįsta atliekamu darbu, rezultatais ir profesine patirtimi, išlaikant pagal ankstesnę tarifinę sistemą įgytas teises?

                           b)

                           Ar į 2 a klausimą teigiamai reikia atsakyti ir tuomet, jei galutinis pervestų tarnautojų priskyrimas pakopoms toje pačioje naujosios tarifinės atlyginimų sistemos atlyginimų grupėje priklauso ne tik nuo pagal ankstesnę tarifinę sistemą pasiektos amžiaus pakopos ir jei į aukštesnę naujosios sistemos pakopą patekę tarnautojai paprastai turi didesnę profesinę patirtį nei žemesnei pakopai priskirti tarnautojai?

               3.

               Jeigu Europos Sąjungos Teisingumo Teismas arba Bundesarbeitsgericht, remdamasis Teisingumo Teismo nurodymais prejudiciniame sprendime, į 2 a ir 2 b klausimus atsakytų neigiamai:

                           a)

                           Ar netiesioginė diskriminacija dėl amžiaus pateisinama tuo, kad siekiama teisėto tikslo — išsaugoti įgytas socialines teises — ir kad tai yra tinkama ir reikalinga priemonė šiam tikslui pasiekti — pagal pereinamuoju laikotarpiu taikomą tvarką ir toliau skirtingai vertinti vyresnius ir jaunesnius darbuotojus, jei ši diskriminacija palaipsniui panaikinama ir faktiškai vienintelė alternatyva būtų sumažinti vyresnių darbuotojų atlyginimus?

                           b)

                           Ar į 3 a klausimą, atsižvelgiant į teisę į kolektyvines derybas ir į su ja susijusią tarifinę autonomiją, teigiamai reikėtų atsakyti ir tuomet, jei kolektyvinės sutarties šalys susitaria dėl tokios pereinamuoju laikotarpiu taikomos tvarkos?

               4.

               Jeigu Europos Sąjungos Teisingumo Teismas arba Bundesarbeitsgericht, remdamasis Teisingumo Teismo nurodymais prejudiciniame sprendime, į 3 a ir 3 b klausimus atsakytų neigiamai:
               Ar pirminėje teisėje įtvirtinto diskriminacijos dėl amžiaus draudimo pažeidimas, būdingas tarifinei atlyginimų sistemai ir darantis ją apskritai neveiksmingą, net ir atsižvelgiant į su tuo susijusias papildomas išlaidas atitinkamiems darbdaviams ir kolektyvinės sutarties šalių teisę į kolektyvines derybas, visuomet turi būti šalinamas tik taip, kad iki Sąjungos teisę atitinkančios naujos tvarkos įsigaliojimo, taikant kolektyvinėse sutartyse nustatytas taisykles dėl atlyginimo turi būti remiamasi atitinkamai aukščiausia amžiaus pakopa?

               5.

               Jeigu Europos Sąjungos Teisingumo Teismas arba Bundesarbeitsgericht, remdamasis Teisingumo Teismo nurodymais prejudiciniame sprendime, į 4 klausimą atsakytų neigiamai:
               Ar, atsižvelgiant į kolektyvinės sutarties šalių teisę į kolektyvines derybas, su Sąjungos teisėje nustatytu diskriminacijos dėl amžiaus draudimu ir reikalavimu skirti veiksmingą sankciją už šio draudimo pažeidimą būtų suderinama kolektyvinės sutarties šalims duoti protingą terminą (pavyzdžiui, šešis mėnesius) atgaline data pašalinti jų sutartos atlyginimų sistemos neteisėtumą ir nurodyti, kad taikant kolektyvinę sutartį reikės remtis atitinkamai aukščiausia amžiaus pakopa, jeigu per šį terminą nebus priimta nauja, Sąjungos teisę atitinkanti tvarka, ir koks laikotarpis, kuriuo nauja, Sąjungos teisę atitinkanti tvarka būtų taikoma atgal, tokiu atveju galėtų būti suteiktas kolektyvinės sutarties šalims?

      (1)  2000 m. lapkričio 27 d. Tarybos direktyva 2000/78/EB, nustatanti vienodo požiūrio užimtumo ir profesinėje srityje bendruosius pagrindus (OL L 303, p. 16; 2004 m. specialusis leidimas lietuvių k., 5 sk., 4 t., p. 79).


title: Byla C-189/10: 2010 m. balandžio 16 d. Cour de cassation (Prancūzija) pateiktas prašymas priimti prejudicinį sprendimą baudžiamojoje byloje prieš Sélim Abdeli

text:
               19.6.2010

               LT

               Europos Sąjungos oficialusis leidinys

               C 161/36

      2010 m. balandžio 16 d.Cour de cassation (Prancūzija) pateiktas prašymas priimti prejudicinį sprendimą baudžiamojoje byloje prieš Sélim Abdeli
      (Byla C-189/10)
      (2010/C 161/54)
      Proceso kalba: prancūzų

         Prašymą priimti prejudicinį sprendimą pateikęs teismas

         Cour de cassation

         Šalis pagrindinėje byloje

      Sélim Abdeli

         Prejudiciniai klausimai

                  1.

                  Ar 2007 m. gruodžio 13 d. Lisabonoje pasirašytos Sutarties dėl Europos Sąjungos veikimo 267 straipsniu draudžiamos tokios teisės nuostatos, kaip antai 1958 m. lapkričio 7 d. Nutarimo Nr. 58-1067 23-2 straipsnio 2 dalis ir 23-5 straipsnio 2 dalis, įtvirtintos 2009 m. gruodžio 10 d. Organiniu įstatymu Nr. 2009-1523, nes jomis teismai įpareigojami pirmiausia nuspręsti dėl jiems pateikto konstitucingumo klausimo perdavimo Konstitucinei Tarybai, jei klausimas dėl vidaus teisės akto neatitikties Konstitucijai kyla dėl šio akto prieštaravimo Sąjungos teisei?

                  2.

                  Ar 2007 m. gruodžio 13 d. Lisabonoje pasirašytos Sutarties dėl Europos Sąjungos veikimo 67 straipsniu draudžiamos tokios teisės nuostatos, kaip antai Baudžiamojo proceso kodekso 78-2 straipsnio 4 dalis, kurioje numatyta, kad „Prancūzijos ir 1990 m. birželio 19 d. Šengene pasirašytos konvencijos šalimis esančių valstybių sausumos pasienyje ir 20 km Prancūzijos pasienio ruože, o taip pat visuomenei prieinamose uostų, oro uostų ir geležinkelio ar autobusų stočių zonose, atvirose tarptautiniams susisiekimams ir nurodytose dekrete, bet kurio asmens tapatybė taip pat gali būti tikrinama laikantis 1 dalyje nustatytos tvarkos, siekiant patikrinti įstatymu įtvirtintų pareigų turėti, nešioti ir pateikti dokumentus laikymąsi. Kai tokia kontrolė vykdoma tarptautinio susisiekimo traukinyje, ji gali būti vykdoma maršruto atkarpoje tarp sienos ir pirmos stotelės už 20 km pasienio ruožo. Tačiau ypatingais maršrutais vykstančiuose tarptautinio susisiekimo traukiniuose kontrolė taip pat gali būti vykdoma tarp šios stotelės ir kitos artimiausioje 50 km atkarpoje esančios stotelės. Atitinkami maršrutai ir stotelės nurodomi ministro dekretu. Jei automobilio kelio atkarpa prasideda šios dalies pirmame sakinyje minėtoje zonoje, o pirmasis kelio rinkliavos punktas yra už 20 km ruožo ribų, kontrolė gali būti vykdoma iki šio pirmojo rinkliavos punkto esančiose stovėjimo aikštelėse, rinkliavos rinkimo punkte ir gretimose stovėjimo aikštelėse. Rinkliavų rinkimo punktai, kuriems taikoma ši nuostata, nurodomi dekrete“?


title: Bylos T-105/02 išbraukimas iš registro

text:
               18.12.2004

               LT

               Europos Sąjungos oficialusis leidinys

               C 314/28

         Bylos T-105/02 (1) išbraukimas iš registro
   (2004/C 314/63)

      (Proceso kalba: vokiečių)

   Europos Bendrijų Pirmosios instancijos teismo ketvirtosios kolegijos pirmininkas 2004 m. spalio 21 d. nutartimi nurodė išbraukti iš registro bylą T-105/02 Matratzen Concord GmbH prieš Vidaus rinkos derinimo tarnybą (prekių ženklams ir pramoniniam dizainui) (VRDT).

      (1)  OL C 144, 2002 6 15.


title: Byla F-33/09: 2009 m. balandžio 1 d. pareikštas ieškinys byloje Tzvetanova prieš Komisiją

text:
               6.6.2009

               LT

               Europos Sąjungos oficialusis leidinys

               C 129/22

         2009 m. balandžio 1 d. pareikštas ieškinys byloje Tzvetanova prieš Komisiją
   (Byla F-33/09)
   2009/C 129/40
   Proceso kalba: prancūzų

      Šalys

      Ieškovė: Aglika Tzvetanova (Briuselis, Belgija), atstovaujama advokatų S. Orlandi, A. Coolen, J.-N. Louis, E. Marchal

      Atsakovė: Europos Bendrijų Komisija

      Ginčo dalykas ir aprašymas

   Prašymas panaikinti Komisijos sprendimą, kuriuo ieškovei buvo atsisakyta skirti Pareigūnų tarnybos nuostatų VII priedo 4 straipsnio 1 dalies a punkte numatytą ekspatrijacijos išmoką.

      Ieškovės reikalavimai

               —

               Panaikinti Paskyrimų tarnybos sprendimą neskirti ieškovei ekspatriacijos išmokos.

               —

               Priteisti iš Europos Bendrijų Komisijos bylinėjimosi išlaidas.


title: 2005 m. liepos 12 d. Teisingumo Teismo sprendimas (didžioji kolegija), Byloje C-198/03 P Europos Bendrijų Komisija prieš CEVA Santé Animale SA, Pfizer Enterprises Sàrl, International Federation for Animal Health (IFAH) (Apeliacinis skundas — Reglamentas (EEB) Nr. 2377/90 — Veterinariniai vaistai — Progesterono likučio didžiausio leistino kiekio nustatymas — Nesutartinės Bendrijos atsakomybės sąlygos)

text:
               3.9.2005

               LT

               Europos Sąjungos oficialusis leidinys

               C 217/6

      TEISINGUMO TEISMO SPRENDIMAS

   (didžioji kolegija)
   2005 m. liepos 12 d.
   Byloje C-198/03 P Europos Bendrijų Komisija prieš CEVA Santé Animale SA, Pfizer Enterprises Sàrl, International Federation for Animal Health (IFAH)
       (1)

   (Apeliacinis skundas - Reglamentas (EEB) Nr. 2377/90 - Veterinariniai vaistai - Progesterono likučio didžiausio leistino kiekio nustatymas - Nesutartinės Bendrijos atsakomybės sąlygos)
   (2005/C 217/12)
   Proceso kalba: anglų
   Byloje C-198/03 P dėl 2003 m. gegužės 12 d. pagal EB Teisingumo Teismo statuto 56 straipsnį pateikto apeliacinio skundo, Europos Bendrijų Komisija, atstovaujama T. Christoforou ir M. Shotter, dalyvaujant kitoms proceso šalims: CEVA Santé Animale SA, įsteigtai Liburne (Prancūzija), atstovaujamai advokatų D. Waelbroeck, N. Rampal ir U. Zinsmeister, Pfizer Enterprises Sàrl, buvusiai Pharmacia Enterprises SA, o dar anksčiau — Pharmacia & Upjohn SA, įsteigtai Liuksemburge (Liuksemburgas), atstovaujamai advokatų D. Waelbroeck, N. Rampal ir U. Zinsmeister, palaikomai International Federation for Animal Health (IFAH), buvusios Fédération européenne de la santé animale (Fedesa), įsteigtos Briuselyje (Belgija), atstovaujamos advokato A. Vandencasteele, Teisingumo teismas (didžioji kolegija), kurį sudaro pirmininkas V. Skouris, kolegijos pirmininkai P. Jann (pranešėjas), C. W. A. Timmermans ir A. Borg Barthet, teisėjai J.-P. Puissochet ir R. Schintgen, N. Colneric, S. von Bahr, J. N. Cunha Rodrigues, M. Ilešič, J. Malenovský, U. Lõhmus ir E. Levits, generalinis advokatas: M. F. G. Jacobs, sekretorė: vyriausioji administratorė L. Hewlett, 2005 m. liepos 12 d. priėmė sprendimą, kurio rezoliucinėje dalyje nurodyta:

               1.

               Panaikinti 2003 m. vasario 26 d. Europos Bendrijų Pirmosios instancijos teismo sprendimą CEVA ir Pharmacia Entreprises prieš Komisiją (T-344/00 ir T-345/00) ta apimtimi, kuria juo pripažįstamas Bendrijos atsakomybę užtraukęs Europos Bendrijų Komisijos neveikimas nuo 2000 m. sausio 1 d. iki 2001 m. liepos 25 d.

               2.

               Atmesti ieškinius.

               3.

               Priteisti iš CEVA Santé Animale SA ir Pfizer Enterprises Sàrl bylinėjimosi išlaidas, patirtas tiek procese Europos Bendrijų Pirmosios instancijos teisme, tiek šioje byloje.

               4.

                  International Federation for Animal Health padengia savo bylinėjimosi išlaidas, patirtas tiek procese Pirmosios instancijos teisme, tiek šioje byloje.

      (1)  OL C 213, 2003 9 6.


title: Byla T-222/04: 2009 m. birželio 11 d. Pirmosios instancijos teismo sprendimas byloje Italija prieš Komisiją (Valstybės pagalba — Italijos valdžios institucijų nustatyta pagalbos schema, taikoma tam tikroms viešąsias paslaugas teikiančioms įmonėms atleidžiant jas nuo mokesčių ir suteikiant paskolas palankiomis palūkanomis — Sprendimas, kuriuo pagalba pripažinta nesuderinama su bendrąja rinka — Esama ar nauja pagalba — EB 86 straipsnio 2 dalis)

text:
               1.8.2009

               LT

               Europos Sąjungos oficialusis leidinys

               C 180/41

         2009 m. birželio 11 d. Pirmosios instancijos teismo sprendimas byloje Italija prieš Komisiją
   (Byla T-222/04) (1)

   (Valstybės pagalba - Italijos valdžios institucijų nustatyta pagalbos schema, taikoma tam tikroms viešąsias paslaugas teikiančioms įmonėms atleidžiant jas nuo mokesčių ir suteikiant paskolas palankiomis palūkanomis - Sprendimas, kuriuo pagalba pripažinta nesuderinama su bendrąja rinka - Esama ar nauja pagalba - EB 86 straipsnio 2 dalis)
   2009/C 180/75
   Proceso kalba: italų

      Šalys

      Ieškovė: Italijos Respublika, atstovaujama iš pradžių I. Braguglia, vėliau — R. Adam ir I. Bruni, padedamų avvocato dello Stato M. Fiorilli

      Atsakovė: Europos Bendrijų Komisija, atstovaujama V. Di Bucci

      Dalykas

   Prašymas panaikinti 2002 m. birželio 5 d. Komisijos sprendimo 2003/193/EB dėl Italijos valstybės pagalbos atleidžiant nuo mokesčių ir teikiant paskolas palankiomis sąlygomis viešąsias paslaugas teikiančioms įmonėms, kurių didžioji dalis akcininkų yra viešieji asmenys, (OL L 77, 2003, p. 21) 2 straipsnį.

      Rezoliucinė dalis

               1.

               Atmesti ieškinį.

               2.

               Italijos Respublika padengia savo ir Komisijos bylinėjimosi išlaidas.

      (1)  OL C 233, 2002 9 28 (anksčiau byla C-290/02).


title: Byla T-194/16: 2016 m. balandžio 29 d. pareikštas ieškinys byloje Klassik investment/EUIPO (CLASSIC FINE FOODS)

text:
               20.6.2016

               LT

               Europos Sąjungos oficialusis leidinys

               C 222/31

         2016 m. balandžio 29 d. pareikštas ieškinys byloje Klassik investment/EUIPO (CLASSIC FINE FOODS)

   (Byla T-194/16)
   (2016/C 222/39)
   Proceso kalba: vokiečių

      Šalys

      Ieškovė: Klassik investment Ltd (Honkongas, Kinijos Liaudies Respublika), atstovaujama advokatų J. Plate ir R. Kaase

      Atsakovė: Europos Sąjungos intelektinės nuosavybės tarnyba (EUIPO)

      Su procedūra EUIPO susijusi informacija

      Prekių ženklas, dėl kurio kilo ginčas: tarptautinis vaizdinis prekių ženklas su žodiniais elementais „CLASSIC FINE FOODS“, kurio registracija galioja Europos Sąjungoje – Tarptautinė registracija Nr. 1 222 164

      Ginčijamas sprendimas: 2016 m. sausio 29 d. EUIPO pirmosios apeliacinės tarybos sprendimas byloje R 1970/2015-1

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               priteisti iš EUIPO bylinėjimosi išlaidas, įskaitant patirtąsias nagrinėjant bylą apeliacinėje taryboje.

      Pagrindai, kuriais remiamasi

               —

               Reglamento Nr. 207/2009 7 straipsnio 1 dalies b ir c punktų, siejamų su 7 straipsnio 2 dalimi, pažeidimas,

               —

               Reglamento Nr. 207/2009 75 straipsnio pažeidimas.


title: Byla C-546/16: 2016 m. spalio 28 d. Órgano Administrativo de Recursos Contractuales de la Comunidad Autónoma de Euskadi (Ispanija) pateiktas prašymas priimti prejudicinį sprendimą byloje Montte S.L./Musikene

text:
               23.1.2017

               LT

               Europos Sąjungos oficialusis leidinys

               C 22/8

         2016 m. spalio 28 d.Órgano Administrativo de Recursos Contractuales de la Comunidad Autónoma de Euskadi (Ispanija) pateiktas prašymas priimti prejudicinį sprendimą byloje Montte S.L./Musikene

   (Byla C-546/16)
   (2017/C 022/12)
   Proceso kalba: ispanų

      Prašymą priimti prejudicinį sprendimą pateikęs teismas

      Órgano Administrativo de Recursos Contractuales de la Comunidad Autónoma de Euskadi

      Šalys pagrindinėje byloje

      Pareiškėja: Montte S.L.

      Atsakovė: Musikene

      Prejudiciniai klausimai

               1.

               Ar pagal 2014 m. vasario 26 d. Europos Parlamento ir Tarybos direktyvą 2014/24/ES dėl viešųjų pirkimų (1), kuria panaikinama Direktyva 2004/18/EB, draudžiama tokia nacionalinės teisės norma, kaip antai TRLCSP (2) 150 straipsnio 4 dalis, arba tokia jos aiškinimo ir taikymo praktika, kai perkančiosioms organizacijoms leidžiama viešojo pirkimo pagal atviro konkurso procedūrą specifikacijoje nustatyti sutarties sudarymo kriterijus, kurie per vienas po kito einančius atkrintamuosius etapus taikomi iš anksto nustatyto minimalaus balų skaičiaus nesurinkusiems pasiūlymams?

               2.

               Jeigu atsakymas į pirmąjį klausimą būtų neigiamas, ar pagal minėtą Direktyvą 2014/24 draudžiama nacionalinės teisės norma arba jos aiškinimo ir taikymo praktika, kuria remiantis per atvirus konkursus naudojama minėta sutarties sudarymo kriterijų, taikomų per vienas po kito einančius atkrintamuosius etapus, sistema, taip, jog paskutiniame etape nelieka pakankamo konkurso dalyvių skaičiaus, kad būtų užtikrinta reali konkurencija?

               3.

               Jeigu atsakymas į antrąjį klausimą būtų teigiamas, ar pagal minėtą Direktyvą 2014/24 draudžiama taikyti tokią sąlygą, kokia nagrinėjama šioje byloje ir pagal kurią į kainos veiksnį atsižvelgiama tik nagrinėjant tuos pasiūlymus, kurie surinko bent 35 balus iš 50 galimų už techninę pasiūlymo dalį, dėl to, kad tokia sąlyga neužtikrina realios konkurencijos arba dėl to, kad ją taikant nesilaikoma perkančiosioms organizacijoms direktyvoje nustatytos pareigos sudaryti sutartį su tuo dalyviu, kurio pasiūlytas kainos ir kokybės santykis yra geriausias?

      (1)  OL L 94, 2014, p. 65.

      (2)  Viešųjų pirkimų įstatymo kodifikuota redakcija.


title: Byla C-369/10 P: 2011 m. kovo 14 d. Teisingumo Teismo (penktoji kolegija) nutartis byloje Ravensburger AG prieš Vidaus rinkos derinimo tarnybą (prekių ženklams ir pramoniniam dizainui), Educa Borras SA (Apeliacinis skundas — Bendrijos prekių ženklas — Žodinis Bendrijos prekių ženklas MEMORY — Paskelbimo negaliojančiu procedūra — Absoliutus atmetimo pagrindas — Apibūdinamasis pobūdis — Reglamentas (EB) Nr. 40/94 — 7 straipsnio 1 dalies c punktas)

text:
               27.8.2011

               LT

               Europos Sąjungos oficialusis leidinys

               C 252/10

         2011 m. kovo 14 d. Teisingumo Teismo (penktoji kolegija) nutartis byloje Ravensburger AG prieš Vidaus rinkos derinimo tarnybą (prekių ženklams ir pramoniniam dizainui), Educa Borras SA

   (Byla C-369/10 P) (1)

   (Apeliacinis skundas - Bendrijos prekių ženklas - Žodinis Bendrijos prekių ženklas MEMORY - Paskelbimo negaliojančiu procedūra - Absoliutus atmetimo pagrindas - Apibūdinamasis pobūdis - Reglamentas (EB) Nr. 40/94 - 7 straipsnio 1 dalies c punktas)
   2011/C 252/18
   Proceso kalba: anglų

      Šalys

      Apeliantė: Ravensburger AG, atstovaujama advokatų H. Harte-Bavendamm ir M. Goldmann

      Kitos proceso šalys: Vidaus rinkos derinimo tarnyba (prekių ženklams ir pramoniniam dizainui), atstovaujama D. Botis, Educa Borras SA

      Dalykas

   Apeliacinis skundas dėl 2010 m. gegužės 19 d. Bendrojo Teismo (aštuntoji kolegija) sprendimo Ravensburger prieš VRDT (T-108/09), kuriuo Bendrasis Teismas atmetė ieškinį dėl 2009 m. sausio 8 d. Vidaus rinkos derinimo tarnybos (VRDT) antrosios apeliacinės tarybos sprendimo R 305/2008-2 atmesti apeliaciją dėl Anuliavimo skyriaus sprendimo, kuriuo, Educa Borras pateikus prašymą paskelbti prekių ženklą negaliojančiu, žodinis prekių ženklas MEMORY paskelbtas negaliojančiu 9 ir 28 klasių prekėms, panaikinimo

      Rezoliucinė dalis

               1.

               Atmesti apeliacinį skundą.

               2.

               Priteisti iš Ravensburger AG bylinėjimosi išlaidas.

      (1)  OL C 260, 2010 9 25.


title: Byla C-96/11 P: 2012 m. rugsėjo 6 d. Teisingumo Teismo (aštuntoji kolegija) sprendimas byloje August Storck KG prieš Vidaus rinkos derinimo tarnybą (prekių ženklams ir pramoniniam dizainui) (Apeliacinis skundas — Bendrijos prekių ženklas — Absoliutus atmetimo pagrindas — Skiriamojo požymio nebuvimas — Trimatis šokoladinės pelės formos žymuo)

text:
               27.10.2012

               LT

               Europos Sąjungos oficialusis leidinys

               C 331/7

      2012 m. rugsėjo 6 d. Teisingumo Teismo (aštuntoji kolegija) sprendimas byloje August Storck KG prieš Vidaus rinkos derinimo tarnybą (prekių ženklams ir pramoniniam dizainui)

      (Byla C-96/11 P) (1)

      (Apeliacinis skundas - Bendrijos prekių ženklas - Absoliutus atmetimo pagrindas - Skiriamojo požymio nebuvimas - Trimatis šokoladinės pelės formos žymuo)
      (2012/C 331/10)
      Proceso kalba: vokiečių

         Šalys

         Apeliantė: August Storck KG, atstovaujama advokatų T. Reher ir Staub

         Kita proceso šalis: Vidaus rinkos derinimo tarnyba (prekių ženklams ir pramoniniam dizainui) (VRDT), atstovaujama R. Manea ir G. Schneider

         Dalykas

      Apeliacinis skundas dėl 2010 m. gruodžio 17 d. Bendrojo Teismo (pirmoji kolegija) sprendimo Storck prieš VRDT (T-13/09), kuriuo teismas atmetė ieškinį dėl 2008 m. lapkričio 12 d. VRDT ketvirtosios apeliacinės tarybos sprendimo atmesti apeliaciją dėl eksperto sprendimo atsisakyti įregistruoti trimatį šokoladinės pelės formos žymenį kaip Bendrijos prekių ženklą 30 klasės prekėms panaikinimo — Prekių ženklo skiriamasis požymis.

         Rezoliucinė dalis

                  1.

                  Atmesti apeliacinį skundą.

                  2.

                  Priteisti iš August Storck KG bylinėjimosi išlaidas.

         (1)  OL C 152, 2011 5 21.


title: Byla C-367/14: 2014 m. liepos 25 d. pareikštas ieškinys byloje Europos Komisija/Italijos Respublika

text:
               10.11.2014

               LT

               Europos Sąjungos oficialusis leidinys

               C 395/21

      2014 m. liepos 25 d. pareikštas ieškinys byloje Europos Komisija/Italijos Respublika

      (Byla C-367/14)
      (2014/C 395/27)
      Proceso kalba: italų

         Šalys

         Ieškovė: Europos Komisija, atstovaujama G. Conte, D. Grespan ir B. Stromsky

         Atsakovė: Italijos Respublika

         Ieškovės reikalavimai

      Komisija Teisingumo Teismo prašo:

                  —

                  pripažinti, kad nesiėmusi visų priemonių, būtinų 2011 m. spalio 6 d. Teisingumo Teismo sprendimui byloje C-302/09, susijusiam su 1999 m. lapkričio 25 d. Komisijos sprendimu 2000/394/EB dėl neteisėta ir nesuderinama su bendrąją rinka pripažintos pagalbos Venecijos ir Kjodžos teritorijoje įsteigtoms įmonėms (1) susigrąžinimo iš jos gavėjų, įvykdyti, Italijos Respublika pažeidė įsipareigojimus pagal to teismo sprendimo ir SESV 260 straipsnį;

                  —

                  nurodyti Italijos Respublikas sumokėti Komisijai vienkartinę sumą, kurios dydis turi būti apskaičiuotas padauginus 24 578,4 EUR sumą už dieną iš dienų, kiek tęsiasi pažeidimas, skaičiaus nuo sprendimo byloje C-302/09 paskelbimo dienos iki šią sumą priteisiančio teismo sprendimo paskelbimo dienos;

                  —

                  nurodyti Italijos Respublikai mokėti Komisijai baudą kas pusmetį pradedant nuo kito pusmečio po šią sumą priteisiančio sprendimo paskelbimo dienos; jos dydis turi būti apskaičiuotas padauginus 187 264 EUR baudą už dieną iš 182,5 dienos ir iš procentinio punkto pagalbos, kurią dar reikia susigrąžinti pusmečio pabaigoje, atsižvelgiant į susigrąžintinos pagalbos sumą Teisingumo Teismui priimant sprendimą šioje byloje;

                  —

                  priteisti iš Italijos Respublikos bylinėjimosi išlaidas.

         Ieškinio pagrindai ir pagrindiniai argumentai

      Italijos Respublika nesiėmė visų priemonių, būtinų neteisėta ir nesuderinama su bendrąja rinka pripažintai pagalbai susigrąžinti, kaip to buvo reikalaujama byloje C-302/09 priimtu teismo sprendimu, nes praėjus daugiau nei trims metams po šio sprendimo priėmimo, dar turi būti susigrąžinta bent 33 032 000 EUR iš 99 gavėjų, t. y. 70 % susigrąžintinos sumos.
      Be to, nepaisant to, kad teismui priėmus sprendimą dėl pažeidimo pripažinimo buvo imtasi teisėkūros priemonių, didelė pagalbos dalis dar turi būti susigrąžinta ir šioje srityje nematyti joks esminis progresas.
      Todėl reikia pripažinti, kad Italijos Respublika neįvykdė teismo sprendimo dėl pažeidimo pripažinimo.

         (1)  1999 m. lapkričio 25 d. Komisijos sprendimas dėl pagalbos Venecijos ir Kjodžos teritorijoje įsteigtoms įmonėms, numatytos Įstatymais Nr. 30/1997 ir Nr. 206/1995, įtvirtinančiais socialinio draudimo įmokų sumažinimą (pranešta dokumentu Nr. C (1999) 4268); tekstas svarbus EEE; OL L 150, p. 50).


title: Byla T-349/09: 2010 m. liepos 6 d. Bendrojo Teismo nutartis byloje PAGO International prieš VRDT — Tirol Milch (Pago) (Bendrijos prekių ženklas — Panaikinimo procedūra — Apeliacinės tarybos sprendimo panaikinimas — Ginčo dalyko išnykimas — Nereikalingumas priimti sprendimą)

text:
               28.8.2010

               LT

               Europos Sąjungos oficialusis leidinys

               C 234/37

         2010 m. liepos 6 d. Bendrojo Teismo nutartis byloje PAGO International prieš VRDT — Tirol Milch (Pago)

   (Byla T-349/09) (1)

   (Bendrijos prekių ženklas - Panaikinimo procedūra - Apeliacinės tarybos sprendimo panaikinimas - Ginčo dalyko išnykimas - Nereikalingumas priimti sprendimą)
   2010/C 234/66
   Proceso kalba: vokiečių

      Šalys

      Ieškovė: PAGO International GmbH (Klagenfurtas, Austrija), atstovaujama advokatų C. Hauer ir C. Schumacher

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT), atstovaujama G. Schneider

      Kita procedūros VRDT Apeliacinėje taryboje šalis: Tirol Milch reg. Gen. mbH Innsbruck (Insbrukas, Austrija)

      Dalykas

   Ieškinys, pareikštas dėl 2009 m. liepos 1 d. VRDT ketvirtosios apeliacinės tarybos sprendimo (byla R 864/2008-4), susijusio su panaikinimo procedūra tarp Tirol Milch reg. Gen. mbH Innsbruck ir PAGO International GmbH.

      Rezoliucinė dalis

               1.

               Nebereikia priimti sprendimo dėl ieškinio.

               2.

               Priteisti iš Vidaus rinkos derinimo tarnybos (prekių ženklams ir pramoniniam dizainui) (VRDT) bylinėjimosi išlaidas.

      (1)  OL C 267, 2009 11 7.


title: Byla C-204/12: 2012 m. balandžio 30 d. Rechtbank van eerste aanleg te Brussel (Belgija) pateiktas prašymas priimti prejudicinį sprendimą byloje Essent Belgium NV prieš Vlaamse Reguleringsinstantie voor de Elektriciteits- en Gasmarkt (VREG)

text:
               28.7.2012

               LT

               Europos Sąjungos oficialusis leidinys

               C 227/7

         2012 m. balandžio 30 d.Rechtbank van eerste aanleg te Brussel (Belgija) pateiktas prašymas priimti prejudicinį sprendimą byloje Essent Belgium NV prieš Vlaamse Reguleringsinstantie voor de Elektriciteits- en Gasmarkt (VREG)

   (Byla C-204/12)
   2012/C 227/12
   Proceso kalba: olandų

      Prašymą priimti prejudicinį sprendimą pateikęs teismas

      Rechtbank van eerste aanleg te Brussel

      Šalys pagrindinėje byloje

   Ieškovė:

      Essent Belgium NV

   Atsakovė:

      Vlaamse Reguleringsinstantie voor de Elektriciteits- en Gasmarkt (VREG)

   Kitos šalys:

                  Vlaamse Gewest,

                  Vlaamse Gemeenschap

      Prejudiciniai klausimai

               1.

               Ar tokie nacionalinės teisės aktai kaip 2000 m. liepos 17 d. Flandrijos dekretas dėl elektros energijos rinkos organizavimo, įgyvendintas 2004 m. kovo 5 d. Flandrijos vyriausybės nutarimu su pakeitimais, padarytais 2005 m. vasario 25 d. Flandrijos vyriausybės nutarimu dėl elektros, pagamintos iš atsinaujinančių energijos šaltinių, skatinimo, pagal kurį:

                           —

                           elektros energijos tiekėjai, tiekiantys elektrą galutiniams vartotojams, prisijungusiems prie paskirstymo arba perdavimo tinklo, privalo kiekvienais metais iki kovo 31 d. pateikti reguliavimo institucijai tam tikrą skaičių žaliųjų sertifikatų (minėto dekreto 23 straipsnis),

                           —

                           tiekėjams, tiekiantiems elektrą galutiniams vartotojams, prisijungusiems prie paskirstymo arba perdavimo tinklo, Flandrijos elektros ir dujų rinkos reguliavimo institucija (VREG) skiria administracinę baudą, jei šie tiekėjai pateikia nepakankamai žaliųjų sertifikatų, kad įvykdytų jiems nustatytą su šiais sertifikatais susijusią kvotos prievolę (minėto dekreto 37 straipsnio 2 dalis),

                           —

                           nesant Flandrijos vyriausybės priimtų įgyvendinimo priemonių, kuriomis būtų pripažintas šių sertifikatų pateikimo tapatumas ar lygiavertiškumas (minėto dekreto 25 straipsnis ir 2004 m. kovo 5 d. nutarimo 15 straipsnio 1 dalis), reguliavimo institucija negali arba nenori atsižvelgti į Norvegijoje ir Nyderlanduose išduotas kilmės garantijas, nes konkrečiu atveju neįvertino tapatumo ar lygiavertiškumo,

                           —

                           per visą laikotarpį, kol galiojo 2000 m. liepos 17 d. dekretas, vertinant, ar vykdoma kvotos prievolė, faktiškai buvo atsižvelgiama tik į sertifikatus, išduotus Flandrijos regione pagamintai žaliajai elektros energijai, o elektros energijos tiekėjai, tiekiantys elektrą galutiniams vartotojams, prisijungusiems prie paskirstymo arba perdavimo tinklo, neturėjo jokios galimybės įrodyti, kad pateiktos kilmės garantijos tenkina sąlygą, jog turi egzistuoti tokios pat ar lygiavertės tokių sertifikatų išdavimo garantijos,

                     suderinami su Sutarties dėl Europos Sąjungos veikimo 34 straipsniu ir EEE susitarimo 11 straipsniu ir (arba) šios sutarties 36 straipsniu bei EEE susitarimo 13 straipsniu?

               2.

               Ar pirmajame klausime nurodyti nacionalinės teisės aktai suderinami su tuo metu galiojusios 2001 m. rugsėjo 27 d. Europos Parlamento ir Tarybos direktyvos 2001/77/EB (1) dėl elektros, pagamintos iš atsinaujinančiųjų energijos išteklių, skatinimo elektros energijos vidaus rinkoje 5 straipsniu?

               3.

               Ar pirmajame klausime nurodyti nacionalinės teisės aktai suderinami su vienodo požiūrio principu ir diskriminacijos draudimu, kurie, be kita ko, įtvirtinti Sutarties dėl Europos Sąjungos veikimo 18 straipsnyje ir tuo metu galiojusios 2003 m. birželio 26 d. Europos Parlamento ir Tarybos direktyvos 2003/54/EB (2) dėl elektros energijos vidaus rinkos bendrųjų taisyklių, panaikinančios Direktyvą 96/92/EB, 3 straipsnyje?

      (1)  OL L 283, p. 33; 2004 m. specialusis leidimas lietuvių k., 12 sk., 2 t., p. 121.

      (2)  OL L 176, p. 37; 2004 m. specialusis leidimas lietuvių k., 12 sk., 2 t., p. 211.


title: Byla C-282/04 Europos Bendrijų Komisijos 2004 m. birželio 30 d. pareikštas ieškinys Nyderlandų Karalystei

text:
               28.8.2004

               LT

               Europos Sąjungos oficialusis leidinys

               C 217/15

         Europos Bendrijų Komisijos 2004 m. birželio 30 d. pareikštas ieškinys Nyderlandų Karalystei
   (Byla C-282/04)
   (2004/C 217/29)
   2004 m. birželio 30 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Hans Støvlbæk ir Albert Nijenhuis, ieškinys Nyderlandų Karalystei.
   Pareiškėjas Teisingumo Teismo prašo:

               —

               pripažinti, kad išlaikydama tam tikras Koninklijke KPN NV įmonės įstatų nuostatas, nustatančias, kad įmonės kapitalo dalį sudaro specialioji vardinė akcija, priklausanti Nyderlandų valstybei ir suteikianti specialias teises, susijusias su tam tikrų kompetetingų įmonės valdymo organų sprendimų tvirtinimu, Nyderlandų Karalystė neįvykdė savo įsipareigojimų pagal EB sutarties 56 ir 43 straipsnius;

               —

               priteisti iš Nyderlandų Karalystės bylinėjimosi išlaidas.

         Teisiniai pagrindai ir pagrindiniai argumentai
   1998 m. Koninklijke PTT Nederland NV buvo suskaidyta į dvi nepriklausomas įmones: Koninklijke KPN NV (KPN), skirtą telekomunikacinei veiklai, ir TNT POSTEGROEP NV (TPG), skirtą logistikai ir platinimui. Be paprastųjų ir privilegijuotųjų akcijų, Koninklijke KPN NV įmonės kapitalo dalį sudaro specialioji vardinė akcija, suteikianti specialias teises. Ši specialioji akcija šiuo metu priklauso Nyderlandų valstybei.
   Pagal įstatus, specialiosios akcijos suteikiamos teisės, susijusios su kompetentingų įmonės organų tam tikrų sprendimų tvirtinimu. Komisijos teigimu, specialiosios akcijos suteikiamos teisės, riboja kapitalo judėjimo laisvę ir įsisteigimo teisę. Šie specialūs įgaliojimai, net jei jie nėra akivaizdžiai diskriminaciniai, gali kliudyti minimos įmonės akcijų įsigijimui ir sutrukdyti kitų valstybių narių investuotojams investuoti į įmonės kapitalą.
   Šios teisės žymiai apriboja teises, kurios paprastai yra susijusios su tiesioginėmis investicijomis į KPN. Todėl jos kelia grėsmę kapitalo judėjimui ir sudaro kapitalo judėjimo apribojimą EB sutarties 56 straipsnio prasme.
   Kadangi šios specialios teisės taip pat leidžia Nyderlandų valstybei vykdyti komercinės politikos bei bendrų įmonės reikalų kontrolę, jos įtakoja tiesiogines investicijas ir dėl šių priežasčių taip pat reiškia EB sutarties 43 straipsnyje numatytos įsisteigimo teisės apribojimą.


title: Byla T-31/08: 2011 m. balandžio 11 d. Bendrojo Teismo nutartis byloje Quantum prieš VRDT — Quantum (Q Quantum CORPORATION)

text:
               11.6.2011

               LT

               Europos Sąjungos oficialusis leidinys

               C 173/15

         2011 m. balandžio 11 d. Bendrojo Teismo nutartis byloje Quantum prieš VRDT — Quantum (Q Quantum CORPORATION)

   (Byla T-31/08) (1)

   2011/C 173/32
   Proceso kalba: graikų
   Penktosios kolegijos pirmininkas nutartimi nurodė išbraukti bylą iš registro.

      (1)  OL C 92, 2008 4 12.


title: Byla T-762/15: 2015 m. gruodžio 31 d. pareikštas ieškinys byloje Sony ir Sony Electronics/Komisija

text:
               14.3.2016

               LT

               Europos Sąjungos oficialusis leidinys

               C 98/47

         2015 m. gruodžio 31 d. pareikštas ieškinys byloje Sony ir Sony Electronics/Komisija

   (Byla T-762/15)
   (2016/C 098/62)
   Proceso kalba: anglų

      Šalys

      Ieškovės: Sony Corporation (Tokijas, Japonija) ir Sony Electronics, Inc. (San Diegas, Jungtinės Valstijos), atstovaujamos solisitorių N. Levy ir E. Kelly ir advokato R. Snelders

      Atsakovė: Europos Komisija

      Reikalavimai

   Ieškovės Bendrojo Teismo prašo:

               —

               panaikinti 2015 m. spalio 21 d. Komisijos sprendimą byloje AT.39639 – Optiniai diskasukiai, dėl procedūros pagal SESV 101 straipsnį ir EEE susitarimo 53 straipsnį tiek, kiek jis susijęs su ieškovėmis,

               —

               nepatenkinus pirmojo reikalavimo, įgyvendinant savo neribotą jurisdikciją, sumažinti ieškovėms minėtu sprendimu skirtą baudą ir

               —

               priteisti iš Komisijos ieškovių patirtas bylinėjimosi ir kitas su šia byla susijusias išlaidas.

      Ieškinio pagrindai ir pagrindiniai argumentai

   Grįsdamos ieškinį ieškovės remiasi dviem pagrindais.

               1.

               Pirmasis ieškinio pagrindas siejamas su tuo, kad ginčijamame sprendime padaryta faktinių ir teisinių klaidų padarius išvadą, kad ieškovės pažeidė SESV 101 straipsnį.

                           —

                           Prieš ieškoves pateiktų įrodymų pakanka nepadaryti išvadą, kad jos dalyvavo darant vieną tęstinį SESV 101 straipsnio pažeidimą.

                           —

                           Sprendime padaryta alternatyvi išvada, kad ieškovės darė atskirus SESV 101 straipsnio pažeidimus, yra neįrodyta ir pažeidžia ieškovių teisę į gynybą, nes ji pirmą kartą pateikta tame sprendime.

               2.

               Antrasis, subsidiariai pateiktas ieškinio pagrindas, siejamas su tuo, kad ginčijamame sprendime padaryta faktinių ir teisinių klaidų ir jis pagrįstas netinkamai motyvais.

                           —

                           Sprendime padaryta klaida du kartus priskaičiuojant pajamas, kurias ieškovės pervedė kitai sprendimo adresatei.

                           —

                           Sprendime padaryta klaida nepripažinus, kad ieškovių elgesys yra daug labiau apribotas, palyginti su tam tikromis kitomis sprendimo adresatėmis, taigi nepritaikius ieškovėms mažesnio su sunkumu susijusio daugiklio ir mažesnės papildomos sumos ir (arba) sumažinimo dėl lengvinančių aplinkybių.

                           —

                           Sprendime padaryta klaida pritaikius atgrasymo tikslu nustatytą daugiklį.


title: Byla T-480/10: 2011 m. balandžio 11 d. Bendrojo Teismo nutartis byloje Département du Gers prieš Komisiją (Ieškinys dėl panaikinimo — Aplinka ir žmogaus sveikatos apsauga — Genetiškai modifikuotas maistas ir pašarai — Konkrečios sąsajos nebuvimas — Nepriimtinumas)

text:
               11.6.2011

               LT

               Europos Sąjungos oficialusis leidinys

               C 173/11

         2011 m. balandžio 11 d. Bendrojo Teismo nutartis byloje Département du Gers prieš Komisiją

   (Byla T-480/10) (1)

   (Ieškinys dėl panaikinimo - Aplinka ir žmogaus sveikatos apsauga - Genetiškai modifikuotas maistas ir pašarai - Konkrečios sąsajos nebuvimas - Nepriimtinumas)
   2011/C 173/25
   Proceso kalba: prancūzų

      Šalys

      Ieškovas: Département du Gers (Prancūzija), atstovaujamas advokatų S. Mabile ir J. P. Mignard

      Atsakovė: Europos Komisija, atstovaujama D. Bianchi ir L. Pignataro,

      Dalykas

   2010 m. liepos 28 d. Komisijos sprendimo 2010/426/ES dėl leidimo teikti rinkai produktus, kurių sudėtyje yra genetiškai modifikuotų Bt11xGA21 kukurūzų (SYN-BTØ11–1xMON-ØØØ21–9), kurie susideda arba yra pagaminti iš jų, pagal Europos Parlamento ir Tarybos reglamentą (EB) Nr. 1829/2003 (pranešta dokumentu Nr. C(2010) 5135) (OL L 199, p. 36) panaikinimas.

      Rezoliucinė dalis

               1.

               Atmesti ieškinį kaip nepriimtiną.

               2.

               Įpareigoti Département du Gers atlyginti savo paties ir Europos Komisijos patirtas bylinėjimosi išlaidas.

               3.

               Nėra reikalo priimti sprendimo dėl Europos Parlamento, Europos Sąjungos Tarybos, Région Centre, Région Picardie, Département de la Haute-Garonne, Région Bretagne, Région Poitou-Charentes, Région Provence-Alpes-Côte d’Azur, Région Bourgogne, Région Midi-Pyrénées, Région Auvergne, Région Pays de la Loire, Région Rhône-Alpes, Département des Côtes d’Armor, Région Île de France ir Région Nord-Pas-de-Calais prašymų įstoti į bylą.

      (1)  OL C 346, 2010 12 18.


title: Byla T-274/05 The Black & Decker Corporation2005 m. liepos 20 d. pareikštas ieškinys Vidaus rinkos derinimo tarnybai (prekių ženklams ir pramoniniam dizainui)

text:
               3.9.2005

               LT

               Europos Sąjungos oficialusis leidinys

               C 217/56

      The Black & Decker Corporation2005 m. liepos 20 d. pareikštas ieškinys Vidaus rinkos derinimo tarnybai (prekių ženklams ir pramoniniam dizainui)
   (Byla T-274/05)
   (2005/C 217/114)
   Kalba, kuria surašytas ieškinys: anglų
   2005 m. liepos 20 d. Europos Bendrijų Pirmosios instancijos teisme buvo pareikštas The Black & Decker Corporation, įsteigtos Towson, Merilende (JAV), atstovaujamos solicitor P. Harris, ieškinys Vidaus rinkos derinimo tarnybai (prekių ženklams ir pramoniniam dizainui).

      Atlas Copco Aktiebolag, įsteigta Stokholme (Švedija) buvo kita procedūros Apeliacinėje taryboje šalis.
   Ieškovė Pirmosios instancijos teismo prašo:

               —

               panaikinti ginčijamą 2005 m. gegužės 3 d. VRDT pirmosios apeliacinės tarybos sprendimą (byla R 788/2004-1);

               —

               pripažinti protesto procedūrą B622 318 nepriimtina;

               —

               nurodyti VRDT padengti ieškovės bylinėjimosi išlaidas, patirtas šiame procese ir procedūroje Apeliacinėje taryboje.

         Ieškinio pagrindai ir pagrindiniai argumentai

               Paraišką Bendrijos prekių ženklui pateikęs asmuo:

               Ieškovė

               Prašomas įregistruoti Bendrijos prekių ženklas:

               Spalvinis prekių ženklas, kurį sudaro juoda ir geltona spalvos, skirtas 7 klasės prekėms (rankiniu būdu valdomi nešiojami elektriniai įrankiai ir kt.).

               Ženklo ar žymens, kuriuo remiamasi protesto procese, savininkas:

               Atlas Copco Aktiebolag

               Ženklas ar žymuo, kuriuo remiamasi protesto procedūroje:

               Neįregistruoti prekių ženklai ir žymenys, naudojami įrankiams prekyboje visose valstybėse narėse.

               Protestų skyriaus sprendimas:

               Atmesti protestą kaip nepriimtiną.

               Apeliacinės tarybos sprendimas:

               Panaikinti ginčijamą sprendimą ir grąžinti bylą Protestų skyriui tolesniam nagrinėjimui.

               Ieškinio pagrindai:

               Ieškovė nurodo, kad protestas turėjo būti pripažintas nepriimtinu, kadangi, pažeidžiant Reglamento Nr. 2868/1995 (1) 18 taisyklės 1 dalį, aiškiai nenurodomi susiję ankstesni prekių ženklai ir žymenys.

      (1)  1995 m. gruodžio 13 d. Komisijos reglamentas (EB) Nr. 2868/95, skirtas įgyvendinti Tarybos reglamentą (EB) Nr. 40/94 dėl Bendrijos prekių ženklo, OL L 303, 1995 12 15, p. 1.


title: Byla T-10/08: 2011 m. rugsėjo 9 d. Bendrojo Teismo sprendimas byloje Kwang Yang Motor prieš VRDT — Honda Kogyo (vidaus degimo variklis su ventiliatoriumi viršuje) (Bendrijos dizainas — Dizaino pripažinimo negaliojančiu procedūra — Įregistruotas Bendrijos dizainas, vaizduojantis vidaus degimo variklį su ventiliatoriumi viršuje — Ankstesnis nacionalinis dizainas — Negaliojimo pagrindas — Originalumo nebuvimas — Kompleksinės prekės dalies matomos savybės — Skirtingo bendro įspūdžio nebuvimas — Informuotas vartotojas — Dizainerio laisvės mastas — Reglamento (EB) Nr. 6/2002 4 ir 6 straipsniai bei 25 straipsnio 1 dalies b punktas)

text:
               22.10.2011

               LT

               Europos Sąjungos oficialusis leidinys

               C 311/36

         2011 m. rugsėjo 9 d. Bendrojo Teismo sprendimas byloje Kwang Yang Motor prieš VRDT — Honda Kogyo (vidaus degimo variklis su ventiliatoriumi viršuje)

   (Byla T-10/08) (1)

   (Bendrijos dizainas - Dizaino pripažinimo negaliojančiu procedūra - Įregistruotas Bendrijos dizainas, vaizduojantis vidaus degimo variklį su ventiliatoriumi viršuje - Ankstesnis nacionalinis dizainas - Negaliojimo pagrindas - Originalumo nebuvimas - Kompleksinės prekės dalies matomos savybės - Skirtingo bendro įspūdžio nebuvimas - Informuotas vartotojas - Dizainerio laisvės mastas - Reglamento (EB) Nr. 6/2002 4 ir 6 straipsniai bei 25 straipsnio 1 dalies b punktas)
   2011/C 311/63
   Proceso kalba: anglų

      Šalys

      Ieškovė: Kwang Yang Motor Co., Ltd (Kaohsiung, Taivanis), atstovaujama advokatų P. Rath, W. Festl-Wietek ir M. Wetzel

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama G. Schneider

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Honda Giken Kogyo Kabushiki Kaisha (Tokijas, Japonija), atstovaujama advokatų T. Musmann, H. Timmann, M. Büttner ir S. von Petersdorff-Campen

      Dalykas

   Prašymas panaikinti 2007 m. spalio 8 d. VRDT trečiosios apeliacinės tarybos sprendimą (byla R 1337/2006-3), susijusį su Bendrijos dizaino registracijos pripažinimo negaliojančia procedūra tarp Honda Giken Kogyo Kabushiki Kaisha ir Kwang Yang Motor Co., Ltd.

      Rezoliucinė dalis

               1.

               Atmesti ieškinį.

               2.

               Priteisti iš Kwang Yang Motor Co., Ltd bylinėjimosi išlaidas.

      (1)  OL C 64, 2008 3 8.


title: Byla T-352/10: 2010 m. rugpjūčio 26 d. pareikštas ieškinys byloje Milux prieš VRDT (RECTALCONTROL)

text:
               23.10.2010

               LT

               Europos Sąjungos oficialusis leidinys

               C 288/54

      2010 m. rugpjūčio 26 d. pareikštas ieškinys byloje Milux prieš VRDT (RECTALCONTROL)

      (Byla T-352/10)
      ()
      (2010/C 288/101)
      Proceso kalba: anglų

         Šalys

         Ieškovė: Milux Holding SA (Liuksemburgas, Liuksemburgas), atstovaujama advokato J. Bojs

         Atsakovė: Vidaus rinkos derinimo tarnyba (prekių ženklams ir pramoniniam dizainui)

         Ieškovės reikalavimai

                  —

                  Panaikinti 2010 m. liepos 28 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 1443/2009-4.

                  —

                  Priteisti iš atsakovė bylinėjimosi išlaidas.

         Ieškinio pagrindai ir pagrindiniai argumentai

         Prašomas įregistruoti Bendrijos prekių ženklas: žodinis prekių ženklas „RECTALCONTROL“ 9, 10 ir 44 klasių prekėms ir paslaugoms

         Eksperto sprendimas: atmesti Bendrijos prekių ženklo paraišką

         Apeliacinės tarybos sprendimas: atmesti apeliaciją

         Ieškinio pagrindai: Reglamento (EB) Nr. 207/2009 pažeidimas, nes Apeliacinė taryba neteisingai bylos faktams taikė nediskriminavimo ir vienodo požiūrio principą bei papildomai — Reglamento (EB) Nr. 207/2009 7 straipsnio 1 dalies b punkto ir 7 straipsnio 1 dalies c punkto pažeidimas, nes Apeliacinė taryba padarė klaidą nusprendusi, kad prašomas įregistruoti prekių ženklas neturi skiriamojo požymio.


title: Byla C-278/06 2006 m. birželio 26 d. Bundesverwaltungsgericht (Vokietija) pateiktas prašymas priimti prejudicinį sprendimą byloje Manfred Otten prieš Landwirtschaftskammer Niederssachsen

text:
               2.9.2006

               LT

               Europos Sąjungos oficialusis leidinys

               C 212/20

         2006 m. birželio 26 d.Bundesverwaltungsgericht (Vokietija) pateiktas prašymas priimti prejudicinį sprendimą byloje Manfred Otten prieš Landwirtschaftskammer Niederssachsen

   (Byla C-278/06)
   (2006/C 212/35)
   Proceso kalba: vokiečių
   Prašymą priimti prejudicinį sprendimą pateikęs teismas
   Bundesverwaltungsgericht
   Šalys pagrindinėje byloje

      Ieškovas: Manfred Otten
   Atsakovė: Landwirtschaftskammer Niedersachsen

      Suinteresuotas asmuo: Jonny Klück
   Dalyvaujant: Vertreterin des Bundesinteresses beim Bundesverwaltungsgericht
   Prejudicinis klausimas
   Ar Reglamento (EEB) Nr. 3950/92 (1), iš dalies pakeisto Reglamentu (EB) Nr. 1256/99 (2), 7 straipsnio 2 dalį reikia aiškinti taip, kad pasibaigiant pieno ūkio arba pieno gamybai naudojamų plotų nuomos santykiams, su jais susiję referenciniai kiekiai gali atitekti nuomotojui, net jei pastarasis pats nėra gamintojas arba juo netaps, jeigu tarpininkaujant valstybinei pardavimų tarnybai jis kaip įmanoma greičiau perduos referencinius kiekius trečiajam asmeniui, kuris yra gamintojas?

      (1)  OL L 405, p. 1.

      (2)  OL L 160, p. 73.


title: Byla T-270/10: 2010 m. birželio 8 d. pareikštas ieškinys byloje Conceria Kara prieš VRDT — Dima (KARRA)

text:
               14.8.2010

               LT

               Europos Sąjungos oficialusis leidinys

               C 221/54

         2010 m. birželio 8 d. pareikštas ieškinys byloje Conceria Kara prieš VRDT — Dima (KARRA)

   (Byla T-270/10)
   ()
   2010/C 221/87
   Kalba, kuria surašytas ieškinys: italų

      Šalys

      Ieškovė: Conceria Kara Srl (Trezzano sul Naviglio, Italija), atstovaujama avvocato P. Picciolini

      Atsakovė: Vidaus rinkos derinimo tarnyba (prekių ženklams ir pramoniniam dizainui)
   Kita procedūros Apeliacinėje taryboje šalis: Dima — Gida Tekstil Deri Insaat Maden Turizm Orman Urünleri Sanayi Ve Ticaret Ltd Sti

      Ieškovės reikalavimai

               —

               Panaikinti 2010 m. kovo 29 d. Antrosios apeliacinės tarybos sprendimą, priimtą dėl apeliacijos prieš VRDT sprendimą, susijusį su protesto procedūra Nr. B 1171453, kurią Conceria Kara inicijavo prieš Bendrijos prekių ženklo paraišką Nr. 5346457.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: DIMA — TEKSTIL DERI INSAAT MADEM TURIZM ORMAN URÜNLERE SANAYI VE TICARET LTD. STI.

      Prašomas įregistruoti Bendrijos prekių ženklas: žodinis prekių ženklas KARRA 3, 9, 18, 20, 24, 25 ir 35 klasių prekėms ir paslaugoms.

      Prekių ženklo ar žymens, kuriuo grindžiamas protestas, savininkas: ieškovė.

      Prekių ženklas ar žymuo, kuriuo grindžiamas protestas: Italijos vaizdiniai prekių ženklai KARA (Nr. 765.532 35 klasės prekėms ir Nr. 761.972 18 ir 25 klasių prekėms ir paslaugoms), vaizdinis Bendrijos prekių ženklas Nr. 887.810 (KARA), be kita ko, 18 ir 25 klasių prekėms ir Italijos bendrovės CONCERIA KARA S.R.L komercinis pavadinimas, kuriuos prašoma leisti naudoti toms pačioms prekėms ir paslaugoms, kurioms naudojami ankstesni prekių ženklai.

      Protestų skyriaus sprendimas: iš dalies patenkinti protestą.

      Apeliacinės tarybos sprendimas: atmesti apeliaciją.

      Ieškinio pagrindai: motyvavimo trūkumai ir Reglamento (EB) Nr. 207/2009 8 straipsnio 1 dalies b punkto neteisingas aiškinimas bei taikymas.


title: Byla T-5/05 V. I. C. Verband der Internationalen Caterer in Deutschland e. V. (Vokietija) 2005 m. sausio 10 d. pareikštas ieškinys Europos Bendrijų Komisijai

text:
               2.4.2005

               LT

               Europos Sąjungos oficialusis leidinys

               C 82/32

         V. I. C. Verband der Internationalen Caterer in Deutschland e. V. (Vokietija) 2005 m. sausio 10 d. pareikštas ieškinys Europos Bendrijų Komisijai
   (Byla T-5/05)
   (2005/C 82/60)
   Proceso kalba: vokiečių
   2005 m. sausio 10 d. Europos Bendrijų Pirmosios instancijos teisme buvo pareikštas V. I. C. Verband der Internationalen Caterer in Deutschland e. V., įsteigtos Berlyne, atstovaujamos advokato K. Kühne, ieškinys Europos Bendrijų Komisijai.
   Ieškovė Pirmosios instancijos teismo prašo:

               1)

               panaikinti 2004 m. lapkričio 11 d. rašte pareikštą atsisakymą leisti susipažinti su Komisijai pateiktu Vokietijos valdžios institucijų 1978 m. gegužės 12 d. prašymu leisti taikyti specialias priemones;

               2)

               priteisti iš Komisijos bylinėjimosi išlaidas.

         Teisiniai pagrindai ir pagrindiniai argumentai
   Komisija ginčijamu raštu pagal Reglamento dėl galimybės susipažinti su dokumentais (1) 4 straipsnio 5 ir 6 dalis atmetė ieškovės paraišką susipažinti su Vokietijos Federacinės Respublikos prašymu leisti taikyti specialias priemones pagal Šeštosios pridėtinės vertės mokesčio direktyvos (2) 27 straipsnį, nukrypstant nuo šios direktyvos nuostatų.
   Ieškovė tvirtina, kad leidimo susipažinti su prašymu nedavimas reiškia faktišką teisinės apsaugos suteikimo jai atsisakymą, nes ieškovės skundo pagrindinėje byloje atmetimas buvo paremtas prašomu dokumentu. Toliau ieškovė tvirtina, kad atsisakymas leisti susipažinti su dokumentais pažeidžia Reglamentą dėl galimybės susipažinti su dokumentais.
   Ieškovė teigia, kad atsisakymas leisti susipažinti su dokumentais arba Reglamento dėl galimybės susipažinti su dokumentais 4 straipsnio 5 dalis pažeidžia ES sutarties 1 straipsnį ir EB sutarties 21, 207, 253 bei 255 straipsnius, kadangi sutikimo atskleisti prašomą dokumentą nedavimas iš esmės yra nepagrįstas.

      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43).

      (2)  1977 m. gegužės 17 d. Šeštoji Tarybos direktyva 77/388/EEB dėl valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas (OL L 145, p. 1).


title: 2005 m. gruodžio 15 d.  Teisingumo Teismo sprendimas (penktoji kolegija), Byloje C-250/04  Europos Bendrijų Komisija prieš Graikijos Respubliką  (Valstybės įsipareigojimų neįvykdymas — Direktyva 2002/19/EB — Prieiga prie elektroninių ryšių tinklų ir susijusių priemonių — Neperkėlimas per nustatytą terminą)

text:
               11.2.2006

               LT

               Europos Sąjungos oficialusis leidinys

               C 36/12

      TEISINGUMO TEISMO SPRENDIMAS

   (penktoji kolegija)
   2005 m. gruodžio 15 d.
   Byloje C-250/04 Europos Bendrijų Komisija prieš Graikijos Respubliką
       (1)

   (Valstybės įsipareigojimų neįvykdymas - Direktyva 2002/19/EB - Prieiga prie elektroninių ryšių tinklų ir susijusių priemonių - Neperkėlimas per nustatytą terminą)
   (2006/C 36/22)
   Proceso kalba: graikų
   Byloje C-250/04 dėl 2004 m. birželio 14 d. pagal EB 226 straipsnį pareikšto ieškinio dėl įsipareigojimų neįvykdymo, Europos Bendrijų Komisija, atstovaujama G. Zavvos ir M. Shotter, prieš Graikijos Respubliką, atstovaujamą N. Dafniou, Teisingumo Teismas (penktoji kolegija), kurį sudaro kolegijos pirmininkas J. Makarczyk ir teisėjai R. Silva de Lapuerta ir P. Kūris (pranešėjas); generalinis advokatas A. Tizzano, sekretorius R. Grass, 2005 m. gruodžio 15 d. priėmė sprendimą, kurio rezoliucinėje dalyje nurodyta:

               1.

               Nepriimdama 2002 m. kovo 7 d. Europos Parlamento ir Tarybos direktyvą 2002/19/EB dėl elektroninių ryšių tinklų ir susijusių priemonių sujungimo ir prieigos prie jų (Prieigos Direktyva) įgyvendinančių įstatymų ar kitų teisės aktų, Graikijos Respublika neįvykdė savo įsipareigojimų pagal šią direktyvą.

               2.

               Priteisti iš Graikijos Respublikos bylinėjimosi išlaidas.

      (1)  OL C 201, 2004 8 7.


title: Byla C-316/10: 2010 m. liepos 1 d. Vestre Landsret (Danija) pateiktas prašymas priimti prejudicinį sprendimą byloje Danske Svineproducenter prieš Justitsministeriet

text:
               28.8.2010

               LT

               Europos Sąjungos oficialusis leidinys

               C 234/28

         2010 m. liepos 1 d.Vestre Landsret (Danija) pateiktas prašymas priimti prejudicinį sprendimą byloje Danske Svineproducenter prieš Justitsministeriet

   (Byla C-316/10)
   ()
   2010/C 234/45
   Proceso kalba: danų

      Prašymą priimti prejudicinį sprendimą pateikęs teismas

      Vestre Landsret (Danija)

      Šalys pagrindinėje byloje

      Ieškovė: Danske Svineproducenter

      Atsakovė: Justitsministeriet

      Prejudicinis klausimas

   Ar EB 249 straipsnio antrą pastraipą — dabar SESV 267 straipsnio antra pastraipa — ir Tarybos reglamento Nr. 1/2005 dėl gyvūnų apsaugos juos vežant ir atliekant susijusias operacijas ir iš dalies keičiančio Direktyvas 64/432/EEB ir 93/119/EB ir Reglamentą (EB) Nr. 1255/97 (1) 37 straipsnį, taip pat 3 straipsnio f ir g punktus, kartu su šio reglamento I priedo II skyriaus 1.1. punkto f papunkčiu ir 1.2. punktu, kartu su VII skyriaus D dalimi, reikia aiškinti taip, kad valstybės narės negali priimti nacionalinės teisės normų, kuriose nustatyti išsamūs reikalavimai dėl vidinio vežimo aukščio, tikrinimo aukščio ir pakrovimo tankumo?

      (1)  2004 m. gruodžio 22 d. Tarybos reglamentas (EB) Nr. 1/2005 dėl gyvūnų apsaugos juos vežant ir atliekant susijusias operacijas ir iš dalies keičianti Direktyvas 64/432/EEB ir 93/119/EB ir Reglamentą (EB) Nr. 1255/97 (OL L 3, 2005, p. 1).


title: Sujungtos bylos C-128/07 — C-131/07 2008 m. sausio 16 d. Teisingumo Teismo (septintoji kolegija) nutartis byloje ( Commissione tributaria provinciale di Latina (Italija) prašymai priimti prejudicinį sprendimą) Angelo Molinari (C-128/07), Giovanni Galeota (C-129/07), Salvatore Barbagallo (C-130/07), Michele Ciampi (C-131/07) prieš Agenzia delle Entrate — Ufficio di Latina (Direktyva 76/207/EEB — Vienodas požiūris į vyrus ir moteris — Išeitinė pašalpa — Mokesčio lengvata, suteikiama skirtingo amžiaus darbuotojams atsižvelgiant į jų lytį)

text:
               12.4.2008

               LT

               Europos Sąjungos oficialusis leidinys

               C 92/10

         2008 m. sausio 16 d. Teisingumo Teismo (septintoji kolegija) nutartis byloje (Commissione tributaria provinciale di Latina (Italija) prašymai priimti prejudicinį sprendimą) Angelo Molinari (C-128/07), Giovanni Galeota (C-129/07), Salvatore Barbagallo (C-130/07), Michele Ciampi (C-131/07) prieš Agenzia delle Entrate — Ufficio di Latina

   (Sujungtos bylos C-128/07 — C-131/07) (1)

   (Direktyva 76/207/EEB - Vienodas požiūris į vyrus ir moteris - Išeitinė pašalpa - Mokesčio lengvata, suteikiama skirtingo amžiaus darbuotojams atsižvelgiant į jų lytį)
   (2008/C 92/16)
   Proceso kalba: italų
   Prašymą priimti prejudicinį sprendimą pateikęs teismas
   Commissione tributaria provinciale di Latina
   Šalys pagrindinėje byloje

      Ieškovai: Angelo Molinari (C-128/07), Giovanni Galeota (C-129/07), Salvatore Barbagallo (C-130/07), Michele Ciampi (C-131/07)
   Atsakovė: Agenzia delle Entrate — Ufficio di Latina
   Dalykas
   Prašymas priimti prejudicinį sprendimą — Commissione tributaria provinciale di Latina — 1976 m. vasario 9 d. Tarybos direktyvos 76/207/EEB dėl vienodo požiūrio į vyrus ir moteris principo taikymo įsidarbinimo, profesinio mokymo, pareigų paaukštinimo ir darbo sąlygų atžvilgiu (OL L 39, 1976, p. 40) ir Tarybos direktyvos 79/7/EEB dėl vienodo požiūrio į vyrus ir moteris principo nuoseklaus įgyvendinimo socialinės apsaugos srityje (OL L 6, 1979, p. 24) aiškinimas — Sprendimo Vergani (C-207/04) aiškinimas ir apimtis — Mažesnio mokesčio tarifo taikymas sumoms, gautoms nutrūkus darbo santykiams, siekiant paskatinti darbuotojus nutraukti darbo santykius sulaukus tam tikro amžiaus — Mokesčio lengvata, suteikiama skirtingo amžiaus darbuotojams atsižvelgiant į jų lytį
   Rezoliucinė dalis

               1.

               Priėmus 2005 m. liepos 21 d. Sprendimą Vergani (C-207/04), kuriuo pripažįstamas nacionalinės teisės akto nuostatos nesuderinamumas su Bendrijos teise, atitinkamos valstybės narės valdžios institucijos privalo imtis bendrų arba konkrečių priemonių, kad jos teritorijoje būtų užtikrintas Bendrijos teisės laikymasis, išsaugodamos teisę pasirinkti priemones, taikytinas tam, kad nacionalinė teisė būtų suderinta su Bendrijos teise ir kad asmenys galėtų visiškai naudotis iš Bendrijos teisės kylančiomis teisėmis. Nustačius Bendrijos teisei prieštaraujančią diskriminaciją, tol, kol nėra priimtos vienodą požiūrį atkuriančios priemonės, nacionalinis teismas neturi taikyti jokios diskriminacinės nacionalinės nuostatos, neprašydamas ar nelaukdamas, kad įstatymų leidėjas ją pirmiau panaikintų, ir neprivilegijuotos grupės nariams taikyti tą pačią tvarką, kuri taikoma kitos grupės asmenims.

               2.

               1978 m. gruodžio 19 d. Tarybos direktyvos 79/7/EEB dėl vienodo požiūrio į vyrus ir moteris principo nuoseklaus įgyvendinimo socialinės apsaugos srityje 7 straipsnio 1 dalies a punkte numatyta išimtis nėra taikoma mokestinei priemonei, tokiai, kuri numatyta 1986 m. gruodžio 22 d. Respublikos prezidento dekreto Nr. 917, iš dalies pakeisto 1997 m. rugsėjo 2 d. Įstatyminiu dekretu Nr. 314, 17 straipsnio 4a dalyje.

      (1)  OL C 117, 2007 5 26.


title: 2005 m. birželio 30 d. Pirmosios Instancijos Teismo sprendimas, Byloje T-439/03 Ulrike Eppe prieš Europos Parlamentą (Bendrasis konkursas — Draudimas laikyti egzaminus — Reikalaujama profesinė patirtis)

text:
               3.9.2005

               LT

               Europos Sąjungos oficialusis leidinys

               C 217/38

      PIRMOSIOS INSTANCIJOS TEISMO SPRENDIMAS

   2005 m. birželio 30 d.
   Byloje T-439/03 Ulrike Eppe prieš Europos Parlamentą
       (1)

   (Bendrasis konkursas - Draudimas laikyti egzaminus - Reikalaujama profesinė patirtis)
   (2005/C 217/85)
   Proceso kalba: vokiečių
   Byloje T-439/03, Ulrike Eppe, gyvenantis Hanoveryje (Vokietija), atstovaujamas advokato W. Klöber, prieš Europos Parlamentą, atstovaujamą J. de Wachter ir N. Lorenz, nurodžiusių adresą dokumentams įteikti Liuksemburge, dėl ieškinio, pareikšto dėl, pirma, 2003 m. balandžio 23 d. ir 28 d. konkurso EUR/A/167/02 atrankos komisijos sprendimų panaikinimo, ir antra, dėl 2003 m. rugsėjo 17 d. paskyrimų tarnybos (AIPN) sprendimo panaikinimo, Pirmosios instancijos teismas (penktoji kolegija), kurį sudaro kolegijos pirmininkas M. Vilaras ir teisėjai F. Dehousse, D. Šváby; sekretorius H. Jung, 2005 m. birželio 30 d. priėmė sprendimą, kurio rezoliucinėje dalyje nurodyta:

               1.

               Atmesti ieškinį.

               2.

               Kiekviena šalis padengia savo bylinėjimosi išlaidas, įskaitant ir susijusias su prašymu dėl laikinųjų apsaugos priemonių.

      (1)  OL C 94, 2004 4 17.


title: Byla C-485/11: 2011 m. rugsėjo 22 d. pareikštas ieškinys byloje Europos Komisija prieš Prancūzijos Respubliką

text:
               3.12.2011

               LT

               Europos Sąjungos oficialusis leidinys

               C 355/9

         2011 m. rugsėjo 22 d. pareikštas ieškinys byloje Europos Komisija prieš Prancūzijos Respubliką

   (Byla C-485/11)
   2011/C 355/15
   Proceso kalba: prancūzų

      Šalys

      Ieškovė: Europos Komisija, atstovaujama A. Bordes ir G. Braun

      Atsakovė: Prancūzijos Respublika

      Ieškovės reikalavimai

               —

               Pripažinti, kad 2009 m. kovo 5 d. Audiovizualinių ryšių įstatymo Nr. 2009-258 (1) 33 straipsniu nustatydama papildomą mokestį elektroninių ryšių operatoriams Prancūzijos Respublika neįvykdė įsipareigojimų pagal 2002 m. kovo 7 d. Europos Parlamento ir Tarybos direktyvos 2002/20/EB dėl elektroninių ryšių tinklų ir paslaugų leidimo (2) 12 straipsnį.

               —

               Priteisti iš Prancūzijos Respublikos bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį Komisija iškelia abejones dėl Bendrojo mokesčių kodekso 302 a KH straipsnio, įtraukto 2009 m. kovo 5 d. Audiovizualinių ryšių bei naujos viešosios televizijos paslaugos įstatymo Nr. 2009-258 33 straipsniu, suderinamumo su minėta „leidimų“ direktyva. Nustatydama mokestį įmonėms, naudojančioms tinklą ar teikiančioms elektroninių ryšių paslaugą pagal bendrąjį leidimą, atsakovė pažeidė direktyvos 12 straipsnį. Komisija ginčija nacionalinių institucijų poziciją, pagal kurią šis straipsnis susijęs tik su mokesčiais, kuriuos valstybės gali nustatyti „už“ licencijos išdavimą ar veiksmą, susijusį su leidimų elektroninių ryšių operatoriams suteikimo procedūra. Ieškovės nuomone, minėtu straipsniu iš tiesų siekiama apimti visas „administracinių“ mokesčių formas, t. y. susijusius su visomis valdymo, kontrolės ir leidimų schemos taikymo išlaidomis, o ne tik tuos, kurie susiję su leidimo išdavimo išlaidomis.

      (1)  JORF Nr. 0056, p. 4321.

      (2)  OL L 108, p. 21; 2004 m. specialusis leidimas lietuvių k., 13 sk., 29 t., p. 337.


title: Byla T-503/13 P: 2013 m. rugsėjo 19 d. Luigi Marcuccio pateiktas apeliacinis skundas dėl 2013 m. liepos 12 d. Tarnautojų teismo nutarties byloje F-32/12 Marcuccio prieš Komisiją

text:
               9.11.2013

               LT

               Europos Sąjungos oficialusis leidinys

               C 325/49

         2013 m. rugsėjo 19 d. Luigi Marcuccio pateiktas apeliacinis skundas dėl 2013 m. liepos 12 d. Tarnautojų teismo nutarties byloje F-32/12 Marcuccio prieš Komisiją

   (Byla T-503/13 P)
   2013/C 325/79
   Proceso kalba: italų

      Šalys

      Apeliantas: Luigi Marcuccio (Trikazė, Italija), atstovaujamas advokato G. Cipressa

      Kita proceso šalis: Europos Komisija

      Reikalavimai

   Apeliantas Bendrojo Teismo prašo:

               —

               Visą ir be išimčių panaikinti 2013 m. liepos 12 d. Tarnautojų teismo nutartį byloje Marcuccio prieš Komisiją, F-32/12.

               —

               Grąžinti šią bylą nagrinėti pirmosios instancijos teismui.

      Apeliacinio skundo pagrindai ir pagrindiniai argumentai

   Grįsdamas apeliacinį skundą apeliantas remiasi dviem pagrindais.

               1.

               Pirmasis apeliacinio skundo pagrindas susijęs su Tarnautojų teismo procedūros reglamento 14 straipsnio neteisėtumu dėl tautologijos ir nelogiškumo ir bet kuriuo atveju dėl neteisingo, klaidingo, melagingo ir neprotingo šio straipsnio aiškinimo ir taikymo, sukėlusio rimtą ir akivaizdų teisės į pagal įstatymą įsteigtą teismą, kuris, be kita ko, numatytas Europos Sąjungos pagrindinių teisių chartijos 47 straipsnyje, pažeidimą.

               2.

               Antrasis apeliacinio skundo pagrindas susijęs su visišku nemotyvavimu, dėl, be kita ko, neatlikto tyrimo, faktinių aplinkybių kategoriškumo, tautologiškumo, nepagrįstumo ir iškraipymo ir dėl teisės klaidos, padarytos, be kita ko, akivaizdžiai klaidingai įvertinus procesinį klausimą.


title: Byla T-107/07 P 2007 m. balandžio 16 d. Francisco Rossi Ferreras pateiktas apeliacinis skundas dėl 2007 m. vasario 1 d. Tarnautojų teismo sprendimo byloje F-42/05 Rossi Ferreras prieš Komisiją

text:
               9.6.2007

               LT

               Europos Sąjungos oficialusis leidinys

               C 129/20

         2007 m. balandžio 16 d. Francisco Rossi Ferreras pateiktas apeliacinis skundas dėl 2007 m. vasario 1 d. Tarnautojų teismo sprendimo byloje F-42/05 Rossi Ferreras prieš Komisiją

   (Byla T-107/07 P)
   (2007/C 129/35)
   Proceso kalba: prancūzų
   Šalys

      Apeliantas: Francisco Rossi Ferreras (Liuksemburgas, Liuksemburgo Didžioji Hercogystė), atstovaujama advokato F. Frabetti

      Kita proceso šalis: Europos Bendrijų Komisija
   Apeliantės reikalavimai

               —

               Panaikinti 2007 m. vasario 1 d. Tarnautojų teismo sprendimą byloje F-42/05.

               —

               Patenkinti apelianto pirmojoje instancijoje pateiktus reikalavimus ir, visų pirma, pripažinti ieškinį byloje F-42/05 priimtinu ir pagrįstu.

               —

               Nepatenkinus šių reikalavimų, grąžinti bylą Tarnautojų teismui.

               —

               Nuspręsti dėl bylinėjimosi išlaidų, išlaidų ir honorarų bei priteisti juos iš Komisijos.

         Apeliacinio skundo pagrindai ir pagrindiniai argumentai
   Apeliaciniu skundu apeliantas prašo panaikinti Tarnautojų teismo sprendimą, atmetantį ieškinį, kuriuo jis prašė pripažinti negaliojančia jo tarnybinės veiklos vertinimo ataskaitą už laikotarpį nuo 2003 m. sausio 1 d. iki gruodžio 31 d. ir įpareigoti Komisiją atlyginti jo tariamai patirtą žalą.
   Pagrįsdamas savo apeliacinį skundą apeliantas tvirtina, kad Tarnautojų teismas padarė keletą teisės klaidų nagrinėdamas du pirmojoje instancijoje nurodytus pagrindus.